title: Stadin Panimo

text: Keväällä 2015 uutisoitiin panimoravintolan avaamisesta pienpanimon yhteyteen.


title: Stadin Panimo

text: Stadin Panimolla on ollut poikkeuksellisen laaja olutvalikoima. Olutta on pantu Konttisen mukaan satoja erilaisia. Osaa oluista on lisäksi myyty eri tuotenimillä – esimerkiksi eri olutravintoloiden nimikkokausioluina. Panimon keskeisenä liikeideana olikin tilauksesta valmistettavien omaoluiden myynti, johon pieni 500–900 litran keittokapasiteetti sopi hyvin. Valikoima kattaa lähes kaikki tärkeimmät oluttyylit.


title: Nativity in Black II

text: Nativity In Black II on vuonna 2000 julkaistu kokoelmalevy, joka sisältää eri yhtyeiden albumia varten äänittämiä coverversioita Black Sabbathin kappaleista. Albumi on jatko-osa vuonna 1994 ilmestyneelle Black Sabbath -tribuuttialbumille "Nativity in Black".


title: Buck-Tick

text:
Buck-Tick on suosittu japanilainen rock-yhtye, jonka perusti Hisashi Imai 1980-luvun alussa.
Heidät liitetään joskus Visual Kei -tyyliin ja he olivat yksi uuden liikkeen ensimmäisistä bändeistä X Japanin rinnalla.


title: Buck-Tick

text: Vaikka bändin jäsenillä on eri sukunimet, ovat Toll ja Yutaka veljeksiä.


title: Atsushi Sakurai

text: Atsushi Sakurai (s. 7. maaliskuuta 1966 Fujioka, Gunman prefektuuri) on japanilaisen Buck-Tick -yhtyeen laulaja vuodesta 1985. Sakurai on ollut myös Schwein -bändin kokoonpanossa yhdessä Hisashi Imain (Buck-Tick), Sascha Konietzkon (KMFDM) ja Raymond Wattsin (PIG) kanssa. Vuonna 2004 hän julkaisi ensimmäisen soololevynsä 愛の惑星 (Ai no Wakusei, Rakkauden planeetta). Samana vuonna hän teki näyttelijädebyyttinsä Ryuhei Kitamuran lyhytfilmissä "Longinus".


title: Palestiinalaishallinnon vaalit

text: Palesiinalaishallinnon vaalit ovat Palestiinalaishallinnon keskusvaalilautakunnan Central Elections Commission - Palestine järjestämiä vaaleja. Se on järjestänyt yhdistetyt presidentin- ja parlamenttivaalit 20. tammikuuta 1996, presidentinvaalit 9. tammikuuta 2005 ja parlamenttivaalit 20. tammikuuta 2006.


title: Palestiinalaishallinnon vaalit

text: Vuoden 1996 vaaleissa oli 1 028 280 rekisteröitynyttä äänestäjää, joista 71.66% käytti äänioikeuttaan. Presidentiksi valittu Jasser Arafat sai 88.2% äänistä ja Samiha Khalil 11.5%.


title: Palestiinalaishallinnon vaalit

text:
Parlamenttivaaleissa oli 672 ehdokasta, jotka tavoittelivat parlamentin 88:aa paikkaa. Gazan alueelle oli varattu paikoista 37 ja Länsirannalle 51. Hamas ei osallistunut vaaleihin.
Vuoden 1996 parlamenttivaalien tulokset


title: Palestiinalaishallinnon vaalit

text:
Palestiinalaishallinnon presidentti Jasser Arafat kuoli 11. marraskuuta 2004. Uuden presidentin valitsemiseksi järjestettiin vaalit 9. tammikuuta 2005. Mahmud Abbas voitti vaalit.
Vuoden 2005 presidentinvaalien tulokset


title: Palestiinalaishallinnon vaalit

text: Parlamenttivaaleja koskeva lainsäädäntö uusittiin 18. kesäkuuta 2005. Paikkamäärä nostettiin 132:een, joista puolet eli 66 täytetään vaalilistojen saamien äänimäärien mukaan (suhteelliset vaalit) ja puolet kussakin vaalipiirissä eniten ääniä saaneista (enemmistövaalit). Kristityille kiintiöitiin kuusi paikkaa.


title: Palestiinalaishallinnon vaalit

text:
Vuoden 2006 vaalit olivat ensimmäiset, joihin Hamas osallistui. Sen vaalilista, Muutos ja Reformi, voitti vaalit erityisesti onnistuneella ehdokasvalinnalla vaalipiiriäänestyksessä.
Vuoden 2006 parlamenttivaalit


title: Kra

text: Kra on vuoden 2001 elokuussa perustettu japanilainen J-rock-yhtye. Kyseessä on yksi PS Company -levy-yhtiön suosituimmista yhtyeistä Miyavin, the GazettEn, Kagrra,n ja Alice ninen ohella. Yhtyeen musiikki on sekoitus poppia ja rockia, mutta myös jazz-vaikutteita on kuultavissa.


title: Mai

text: Mai voi tarkoittaa seuraavia asioita:


title: Content Management Framework

text: Content Management Framework tarkoittaa ohjelmointirajapintaa, jolla tehdään räätälöity verkkosivujen sisällönhallintajärjestelmä.


title: Länsisaaret

text: Länsisaaret () on eteläisen Helsingin kaupungin Ulkosaarten kaupunginosaan ja Ullanlinnan peruspiiriin kuuluva merellinen, saaria ja merta käsittävä osa-alue. Alueella ei asu ihmisiä pysyvästi.


title: Länsisaaret

text: Alueen pohjoisraja kulkee lännessä Käärmeluotojen, Lauttasaaren ja Ulko-Hatun eteläpuolelta, sitten itä-länsi -suuntaisena Hernesaaren etelärantaa hipoen. Idässä naapurina on Suomenlinna ja Itäsaaret. Etelässä alue jatkunee Halliluodon ja Länsitoukin etelärajojen luota kulkevan sisäisten aluevesien ulkorajalle saakka, josta alkaa Helsingin aluemeri.


title: Länsisaaret

text: Länsisaariin kuuluvat muun muassa Pihlajasaaret Helsinginniemen eteläpuolella, ja siitä edelleen ulompana olevat Tiirakari, Mäntykari, Tammakari ja Katajaluoto sekä Lauttasaaren eteläpuolinen Melkki. Pihlajasaaret muodostavan suositun ulkoilu- ja veneilysaaren ja sinne pääsee kesäisin myös yhteisaluksella. Itäistä ja Läntistä Pihlajasaarta yhdistää salmen ylittävä silta. Läntisellä Pihlajasaarella toimii kesäravintola (Villa Hellebo) vanhassa 1800-luvulla rakennetussa huvilarakennuksessa. Siellä on myös suuri hiekkapohjainen uimaranta ja kioski. Itäisellä Pihlajasaarella saa telttailla (telttamaksua vastaan) ja siellä sijaitsee yksi Helsingin naturistirannoista. Mänty- ja Tammakareille veneillään ja niissä voi yöpyä venemajoituksen ohella telttaillen. Länsisaarista Katajaluoto ja Melkki ovat Puolustusvoimien käytössä.


title: Palautumaton monimutkaisuus

text:
Palautumaton monimutkaisuus (engl. "irreducible complexity", IC myös "redusoimaton monimutkaisuus", RC) on älykkääseen suunnitteluun liittyvä käsite, jonka toi julkisuuteen biokemisti Michael Behe vuonna 1996 ilmestyneessä kirjassaan "Darwin's Black Box" (Darwinin musta laatikko).
Behen mukaan "palautumattomalla monimutkaisuudella" tarkoitetaan "järjestelmää, joka koostuu useista yhteensopivista, toisiinsa vaikuttavista osista, jotka osallistuvat järjestelmän perustoimintaan mutta joista minkä tahansa poistaminen käytännössä lopettaa järjestelmän toiminnan".


title: Palautumaton monimutkaisuus

text: Palautumattoman monimutkaisuuden näkemyksen mukaan evoluution mukaan tapahtuvassa biologisessa sopeutumisessa olisi funktionaalisesti monimutkaisten rakenteiden tapauksessa kyse sattumasta, joka olisi variaatioiden ja valintojen kautta mahdoton saavuttaa.


title: Palautumaton monimutkaisuus

text: Palautumattoman monimutkaisuuden kritiikin mukaan kreationistien biologisessa sopeutumisessa on kyse joko jättipotista tai ei mistään. Käytännössä luonto on täynnä välivaiheita. Tällöin tietysti täytyy olla myös variaatioissa elinkelvottomiksi osoittautuneita mutaatioita, toimimattomia välimuotoja.


title: Palautumaton monimutkaisuus

text:
Palautumaton monimutkaisuus on älykkään suunnittelun kannattajien mukaan biologinen ominaisuus, joka ei voi syntyä suoran suunnatun evoluution kautta järjestelmän osien vähittäisellä kehityksellä. Tiedeyhteisöissä tätä väitettä ei hyväksytä. Eräs syy tälle on se, että 1946 Nobelin palkinnon saanut Hermann Joseph Muller esitti evoluution ennusteena "interlocking complexity"n joka tarkoitti systeemiä, jonka osan poisto lopettaisi toimintansa.
Ero Behen ja Mullerin näkemysten välillä oli se, että Muller keskittyi tilanteeseen, jossa olemassa oleva moniosainen solukone muuttuu ajan mittaan, ja Behe keskittyi tilanteeseen, jossa moniosaiseen solukoneeseen lisätään valmiita osia.


title: Palautumaton monimutkaisuus

text: Palautumaton kompleksisuus on argumentti, joka sanoo, että "palautumattoman monimutkaisuuden syntyminen luonnollisilla tapahtumasarjoilla olisi erittäin epätodennäköistä, ja tiedämme että älykkäät suunnittelijat, esimerkiksi ihmiset, osaavat tuottaa sitä joten on pätevää sanoa että palautumattoman monimutkaisuuden takana on älykäs suunnittelija."


title: Palautumaton monimutkaisuus

text: Behen esityksen mukaan evoluutioteorian on vaikea selittää palautumattomasti monimutkaisia rakenteita, koska järjestelmän välivaiheet eivät ole toimivia, jolloin luonnonvalinnalla ei olisi mitään josta pitää kiinni. Hän korostaa sitä, että, jos evoluutio ei ole ohjattua, jokaisen muutoksen tulisi antaa valintaetu edelliseen versioon verrattuna: luonnonvalinta karsisi keskeneräiset ja toimimattomat rakenteet pois eliön aineenvaihduntaa kuormittamasta. Monet älykkään suunnittelun kannattajat esittävät, että "palautumattomasti monimutkaisella" rakenteella ei ole toimivia välivaiheita.


title: Palautumaton monimutkaisuus

text: Behe käyttää hiirenloukkua esimerkkinä palautumattomasta monimutkaisuudesta, koska se koostuu monesta toistensa kanssa vaikuttavasta osasta: pohjasta, pyydyksestä, jousesta ja vasarasta. Näiden kaikkien täytyy olla paikoillaan ennen kuin hiirenloukku voi toimia. Yhdenkin osan poistaminen tuhoaa koko hiirenloukun toiminnan. Samat lainalaisuudet pätevät hänen mukaansa myös monimutkaisissa biologisissa järjestelmissä, joissa eri osasten on oltava omilla paikoillaan ja toimittava yhdessä, jotta järjestelmä olisi toimiva.


title: Palautumaton monimutkaisuus

text: Kenneth Miller on arvostellut tätä kuvausta sanomalla että hiirenloukkua, josta puuttuu laukaisin, voidaan käyttää toimivana solmiotelineenä, jos tästä puuttuu jousi, voidaan sitä käyttää avaimenperänä ja pohja itse toimii paperipainona.


title: Palautumaton monimutkaisuus

text: John McDonaldin mielestä hiirenloukku ei ole itsessään palautumattomasti mutkikas, kun jo jousen tavoin toimiva kuristava, laukeava johdonpätkä voi toimia hiirenluokkuna. Alex Fidelibus johtaa hiirenloukun kehityksen lattialla olevasta juustosta, jonka ääreltä ihminen yrittää alussa itse pyydystää hiirtä.


title: Palautumaton monimutkaisuus

text: Behen käyttämiä esimerkkejä palautumattoman monimutkaisista järjestelmistä olivat "Escherichia coli" -bakteerin bakteerimoottori (flagellum), veren hyytymistekijät, värekarvat ja sopeutuva immuunijärjestelmä.


title: Palautumaton monimutkaisuus

text: Behen määritelmän mukaista palautumatonta monimutkaisuutta esiintyy luonnossa. Sen sijaan sellaista palautumattomasti monimutkaista rakennetta, jolla ei voisi olla toimivia välimuotoja, ei ole löydetty.


title: Palautumaton monimutkaisuus

text: Tutkimuksissa on löytynyt "yksinkertaisempia toimivia välimuotoja" useille väitetyille palautumattomasti monimutkaisille rakenteille. Muun muassa Behen malliesimerkille eli "E. colin" bakteerimoottorille löydettiin varhaiseksi kehitysvaiheeksi muun muassa gram-negatiivisten bakteereiden 3-tyypin eritysjärjestelmä (TTSS), joka siirtää vahingollisia molekyylejä pois solusta. Samoin yhden veren hyytymistekijöistä, joiden Behe väitti mahdollisesti olevan osa palautumattomasti monimutkaista hyytymistekijäketjua, on myöhemmin huomattu puuttuvan valailta . Muitakin puutoksia hyytymisketjussa on eri eliöillä. Tämä siis osoittaa, että palautumattomasti monimutkaisen järjestelmän sisällä voi olla yksinkertaisempi palautumattomasti monimutkainen järjestelmä, joka on kehittynyt epäsuoralla evoluutiolla, esimerkiksi neutraalien mutaatioiden kasautuessa, jolloin välimuoto ei ole sen huonompi kuin esimuotokaan, jolloin luonnonvalinta ei karsi sitä pois.


title: Palautumaton monimutkaisuus

text: Evolutionaarisia polkuja on selvitetty myös muun muassa värekarvoille ja immuunijärjestelmälle, jotka ovat joidenkin mielestä palautumattomasti monimutkaisia.


title: Palautumaton monimutkaisuus

text: Palautumaton monimutkaisuus mahdollistaa selityksen sattuman ja valinnan avulla. Kyse voi olla esimerkiksi ko-optiosta tai koevoluutiosta. Veren hyytymistekijä osoittaa, että yksi osa voidaan poistaa ja muita osia muokkaamalla saada muut osat toimimaan. Flagellum ja eritysjärjestelmä taas osoittavat, että toiminta voi myös vaihtua, jolloin vain osaa osista käyttävällä pienemmällä solukoneella voi olla eri toiminto. Toisin sanoen vähittäinen muutos on mahdollista.


title: Palautumaton monimutkaisuus

text: Behe täydensi todisteiden edessä määritelmäänsä lisäämällä ehdon "hyvin yhteensopiva", jolloin osilla ei saa olla muuta tehtävää. Tämän täsmennyksen seurauksena Behen teorialla on vakava tieteenfilosofinen ongelma: Behen teoriaa tai yksittäistä järjestelmän palautumattomuutta ei voi todistaa oikeaksi (verifioida) koska teoria ei sisällä menetelmää, jolla voitaisiin tunnistaa palautumattomasti monimutkainen järjestelmä palautuvasti monimutkaisesta järjestelmästä. Jonkin kohteen määritteleminen palautumattomaksi perustuu siihen, että yksinkertaisempaa, toisenlaista, toimintoa ei tunneta, mikä on tietämättömyyteen vetoamista. Yksittäisen esimerkin palautumattomasta monimutkaisesta ominaisuudesta voi todistaa vääräksi, mutta teoria ei ole sellainen, että yksittäisten väitteiden vääräksi osoittamisesta voisi päätellä koko teorian virheelliseksi.


title: Palautumaton monimutkaisuus

text: William Dembski on puolustanut palautumatonta monimutkaisuutta kirjassaan "The Design Revolution" väittämällä että palautumaton monimutkaisuus ja TMI eivät ole tietämättömyyteen vetoamista, koska ei tiedetä miten palautumattomasti monimutkainen rakenne voisi kehittyä evoluution kautta, mutta sen sijaan tiedetään älykkäiden tahojen tuottavan niitä. Esimerkiksi ihmiset ovat älynsä avulla kyvykkäitä tuottamaan esimerkiksi kelloja. Tällainen on kuitenkin pelkkä Aukkojen jumala -argumentti, koska kaikki havaitut älykkäät tahot ovat eläviä, jolloin ne eivät perustellusti ole palautumattomasti monimutkaisten rakenteiden ohjelmoimisen takana. "Älykkään suunnittelun" kannattajat sanovat tähän, että he tunnistavat älykkyyttä ja kun älykkyyden merkki näkyy, on takana äly, riippumatta siitä onko älyn lähde biologinen vai ei. Palautumattoman monimutkaisuuden väitteen vastustajista se, että "älykkyyden tunnistaminen" keskeinen piirre on, että "tunnetut luonnolliset selitykset" ovat puutteellisia, tarkoittaa että "älykkyyden tunnistaminen" myös vetoaa tietämättömyyteen, eikä tietämättömyyteen vetoamista voi peittää vetoamalla tietämättömyyteen.


title: Palautumaton monimutkaisuus

text: Behe kaikesta huolimatta hyväksyy sen mahdollisuuden, että palautumaton monimutkaisuus voisi syntyä epäsuoran evoluution kautta. Behen kanta on, että loogisesti palautumattomasti monimutkaisen rakenteen selittäminen on näin kierrettävissä, mutta kun alijärjestelmienkään ei ole osoitettu yksityiskohtaisesti testein, on tämä hänestä pelkkää spekulaatiota.


title: Palautumaton monimutkaisuus

text: "Älykkään suunnittelun" vastustajista tämä on pelkkää tietämättömyyteen vetoamista eli vetoamista ainoastaan todisteiden puutteeseen, riippumatta siitä olisiko Behen väite muuten perusteltu tai ei. Heistä avainkohta on se, että epäsuoran evoluution mahdollisuus osoittaa, että palautumattomasti monimutkaisen järjestelmän alarakenteet eivät enää "väistämättä" ole toimimattomia, jolloin Behen alkuperäisestä väitteestä ja evoluution falsifiointiyrityksestä ei ole enää mitään jäljellä.


title: Palautumaton monimutkaisuus

text: Kirjoituksessaan ""Reply to My Critics"", Behe myöntää että hänen näkemyksessään on ongelmia, koska se ei onnistu haastamaan luonnonvalintaa, vaikka se oli tämän alkuperäinen tarkoitus. Behe selittää että palautumattomasti kompleksiset systeemit voivatkin kehittyä evolutiivisesti eikä oikea tapa vastata tähän ongelmaan ole poistaa osia löydetyistä esisysteemeistä, koska se voisi tuottaa uusia yksinkertaisempia esisysteemeitä. Behe mainitsi että hän pyrkii korjaamaan puutteet tulevissa töissään. Ratkaisua ongelmaan ei ole toistaiseksi julkistettu.


title: Palautumaton monimutkaisuus

text:
"Darwinin musta laatikko" -kirja on kohdistettu maallikoille, eikä tiedemaailmalle. Prosessistrukturalisti Robert Shapiro kävi teosta läpi ennen julkaisua.
Shapiron omien sanojen mukaan hän konsultoi enemmän editointia kuin vertaisarvioi tekstiä ja että hän oli korostanut että kirja olisi myytävä ja luettava enemmänkin kuin tieteellisesti tarkka.
Shapiro itse oli johtopäätöksistä täysin erimielinen ja oli ilmoittanut tästä.


title: Palautumaton monimutkaisuus

text: Shapiro myös uskoi päässeensä tarkastajaksi sen vuoksi että hän on esittänyt kriittisiä näkemyksiä kemiallisesta evoluutiosta.


title: Palautumaton monimutkaisuus

text: Oxfordin yliopiston professori, biologi, Richard Dawkins kritisoi palautumatonta monimutkaisuutta näennäistieteellisyydestä. Darwinistinen luonnonvalinta on kasautuva prosessi, jossa kukin vaihe on hieman epätodennäköinen muttei mahdoton. Kun tarkastellaan lopputulosta, niin se on erittäin epätodennäköinen. Tästä johtopäätöksen tekevät kreationistit näkevät synnyn yksittäisenä, kertaluonteisena tapahtumana. He eivät ymmärrä kasautumisen voimaa.


title: Palautumaton monimutkaisuus

text:
Dawkinsin mukaan kreationistien biologisessa sopeutumisessa on kyse joko jättipotista tai ei mistään. Siipi joko lentää tai ei. Silmä joko näkee tai ei. Oletuksena on, että välimuotoja ei ole vaikka käytännössä niitä on runsaasti. Esimerkkinä tästä ovat eri eliöiden eri tavoin rakentuneet silmät, jotka kumoavat
väitteen, jonka mukana hyvin yksinkertaista silmää ei voi olla, koska siitä ei ole eliölle mitään hyötyä. Puolinaisia silmiä löytyy myös runsaasti eläinmaailmasta.


title: Palautumaton monimutkaisuus

text: Esimerkiksi laakamadon silmä havaitsee valon ja varjon, mutta ei kuvaa. Tällainen silmä havaitsee valon voimakkuuden ja tulosuunnan, muttei kuvaa. Esimerkiksi metsissä on runsaasti liitäviä tai laskuvarjoa käyttäviä eläimiä, joilla ei ole kokonaista siipeä.


title: Palautumaton monimutkaisuus

text:
Nykyaikana älykkään suunnittelun kannattajat etsivät palautumattomasti monimutkaisia rakenteita bakteerien, virusten ja biokemian maailmasta. Kolibakteerin moottoria pidetään monissa kreationistien ja älykkään suunnittelun kannattajien julkaisussa palautumattomasti monimutkaisena rakenteena.
Heuck 1998 väittää kuitenkin, että bakteerimoottorin eräs esiaste olisi ollut gram-negatiivisten bakteerien tyypin kolme eritysjärjestelmä (TTSS), joka siirtää vahingollisia molekyylejä pois solusta.


title: Täsmennetty monimutkaisuus

text: Täsmennetty monimutkaisuus (, TM) on älykkään suunnittelun teorian käsite, jonka kehitti matemaatikko ja teologi William Dembski. Dembskin mukaan täsmennetyn monimutkaisuuden ominaisuus tarkastelun kohteena olevassa asiassa viestii sen olevan älykkään suunnittelun tulosta.


title: Täsmennetty monimutkaisuus

text:
Dembski esittää kirjassaan "Intelligent Design" että täsmennettyä monimutkaisuutta esiintyy, kun on olemassa suuri määrä ”eriteltyä tietoa”. Seuraavassa on Dembskin määrittelyä ”eritellyn tiedon” käsitteestä.Dembski määrittelee "design filterin" tavaksi, jolla karsitaan sattuma ja laki, jolloin jäljelle jää ""tiettyä tietoa"" eli ""täsmennettyä kompleksista informaatiota"". Dembski määrittelee täsmennetyn monimutkaisen informaation (TMI, engl. complex specified information, CSI)) sellaiseksi, joka sisältää paljon määriteltyä informaatiota ja jolla on pieni mahdollisuus esiintyä sattumalla. Täten mikään laki tai sattumayhdistelmä ei voisi sitä tuottaa. Dembski on laskenut pienen mahdollisuuden rajan tulokseen kaavalla:
[kaikkeuden hiukkasten määrä]* [hiukkastilojen muutosmäärä sekunnissa] * [kaikkeuden koko olemassaoloaika]
10 * 10 * 10 = 10
Hän kutsuu tätä todennäköisyyttä 1/10 "universaaliksi todennäköisyysrajaksi"(engl. ""Universal propability bound""). Vain kohde, jonka todennäköisyys on tämän rajan alle, voi perustellusti sisältää täsmennettyä monimutkaista informaatiota.


title: Täsmennetty monimutkaisuus

text: Dembski ei kuitenkaan käytä TMI:n tunnistamiseen minkäänlaista algoritmisen kompleksisuuden tason analysointiin liittyvää menetelmää, vaan sen sijaan hän eliminoi sattuman ja lain ottamalla tutkittavan kohteen tai ilmiön, ja vertaa sitä parhaaseen tunnettuun "ei-design"-hypoteesiin, jota on käytetty ilmiön selittämiseen.Dembskin mukaan täsmennetysti mutkikasta informaatiota ei synny sattuman, lain eikä yhtä aikaa vaikuttavian sattuman ja lain avulla.


title: Täsmennetty monimutkaisuus

text: Tieteellisen näkökannan puolustajat vetoavat myös siihen, että Dembski väittää karsivansa "kaikki vaihtoehdot", mutta vertaaminen voidaan kuitenkin suorittaa suhteessa ainoastaan yhteen, "parhaaseen tunnettuun" selitysmalliin. Dembskin suodatin ei myöskään "eliminoi" sattumaa tai lainomaisuutta vaan ainoastaan luokittelee sen miten hyvin tämä "paras vaihtoehtoinen selitysmalli" selittää piirteen. Tämän vuoksi myös jokainen tuntematon luonnonlaki antaisi tulokseksi "suunniteltu". Historialliseen aineistoon viitaten "Dembskin filtteri" olisi menneisyydessä tulkinnut pilvet "suunnitelluiksi", kun ei tiedetty miten ilmaa raskaampi vesi voisi kohota taivaalle. Tältä kohdalta katsoen kaikki väitteet siitä, että Dembskin filtteri ei tuottaisi "vääriä tunnistuksia" – eli että voisimme jossain oloissa varmasti sanoa kohteen suunnitelluksi – ovat perättömiä. Tämän vuoksi Dembski on osoittanut älykkään suunnittelun vastustajista korkeintaan sen, että "emme tiedä kaikkea - lisätutkimuksia tarvitaan", mikä on ainoastaan Aukkojen jumala -argumentaatiota. Eikä filtteri yhdistä "suunniteltu" -leiman taakse älyä yhtään sen varmemmin, kuin mitä se liittyi menneisyydessä ilmaa raskaamman veden nousuun taivaalle - ja yhtä vähän se tarkoittaa siitä, että "Dembskin filtterin" läpäissyt asia olisi tieteen ratkaisemattomissa. Älykkään suunnittelun kannattajat vetoavat tässä tyypillisesti siihen, että he eivät falsifioi vastateoriaa, vaan tarjoavat parempaa paradigmaa eli selitysmallia sinne, mitä naturalistiset teoriat eivät selitä. Älykkään suunnittelun piirissä ei kuitenkaan ole tarjottu mitään selitysmallia: ominaisuuksiltaan rajaamaton, tavoitteiltaan ja mekanismeiltaan tuntematon suunnittelu ei kerro, miksi jokin asia on niin kuin se on eikä muuten. Näin ollen suunnittelu ei tee tutkittavaa ilmiötä tai piirrettä mitenkään ymmärrettävämmäksi. Dembski on myöntänyt, että ainakin toistaiseksi hänen mallinsa on tietämättömyyteen vetoava. Hänestä kuitenkin tietämättömyyteen vetoaminenkin on parempi vaihtoehto kuin uskomus siihen, että ongelmat olisivat ratkaistut. Dembski sanoi myöntävänsä tietämättömyyden ja että hänen vastustajansa väittävät ratkaisseensa ongelman vaikka eivät ole.


title: Täsmennetty monimutkaisuus

text: Nykytieteen kannattajien mukaan Dembski käyttää väärin sanaa ”monimutkainen” siinä missä useimmat käyttäisivät termiä ”epätodennäköinen”. Hän määrittelee TMI:n olevan mitä tahansa, jonka esiintymisen todennäköisyys on alle 1:10. Arvostelijoiden mukaan tämä sievenee kuitenkin käytännössä tautologiseksi väitteeksi: TMI ei voi esiintyä luonnollisesti, koska Dembski on määritellyt sen niin, joten todelliseksi kysymykseksi tuleekin esiintyykö TMI:tä luonnossa vai ei. Tämän osoittamiseksi Dembskin pitäisi näyttää, että biologisella piirteellä on erittäin pieni todennäköisyys esiintyä luonnollisesti mitenkään, mikä on erittäin vaikea, ehkä jopa mahdoton tehtävä ja mikä vaatisi, että kaikki muut mahdolliset teoriat kumottaisiin mukaan lukien myös ne, joita ei ole vielä keksitty.


title: Täsmennetty monimutkaisuus

text: Väite siitä, että biologiset molekyylit olisivat ”täsmennettyjä”, on harhaanjohtava. Proteiinien aminohapoista voidaan muuttaa parhaimmillaan jopa 80 prosenttia, ilman että laskostuminen ja siten toiminnallisuus muuttuu jyrkästi. Dembski on keskittynyt evoluution epätodennäköisyyden ruotimiseen, eikä ole esittänyt "spesifiointikaavaa" (esimerkiksi jos selitettävä piirre on toiminnallisuus, ei sitä voida käyttää spesifiointikaavana).


title: Täsmennetty monimutkaisuus

text: On myös viitteitä siitä, että proteiinit eivät olisi "mahdottoman kompleksisia". Esimerkiksi älykästä suunnittelua edustavan Douglas Axen tutkimus "Estimating the Prevalence of Protein Sequences Adopting Functional Enzyme Folds", joka julkaistiin vuonna 2004, antoi tuloksen, että tiettyä toiminnallista ydintä toimintaa edustavat rakenteet proteiineissa ovat välillä 1: 10 - 1:10: Dembskin "universaali todennäköisyysraja" on moninkertainen suhteessa tähän, jolloin proteiinit eivät täyttäisi "design filtterin" vaatimaa kompleksisuutta.


title: Täsmennetty monimutkaisuus

text: CERN-johtajana toiminut Walter Thirring taas on arvioinut kirjassaan "Cosmic Impressions - Marks of God in the Laws of Nature", että 1:10 alkuräjähdyksistä on parametreiltaan sellaisia, josta meidän kaikkeuttamme muistuttava järjestelmä voi kehittyä. Kaikkeuden "hienosäätötasokaan" ei siis ole Dembskin määritelmän mukaiselle suunnitellulle riittävä. Tosin kun Dembski on kuitenkin laskenut universaalin todennäköisyysrajan kaikkeuden kvanttitason tapahtumien suhteen, on kyseenalaista voidaanko sitä soveltaa lainkaan kaikkeuteen itseensä.


title: Täsmennetty monimutkaisuus

text:
Dembskin evoluution matemaattinen mallinnus ei ole evoluution tuntijoiden mukaan onnistunutta, jolloin hänen evoluutiomallinsa olisi pelkkä "olkinukke" eikä kuvaisi evoluution epätodennäköisyyttä oikein.
Proteiinien ei väitetä syntyneen tyhjästä "sattumalta" tai "kasautumalla lyhintä mahdollista reittiä", eikä Dembski ole esittänyt "patternia" joka spesifioisi perimän, jolloin ei ole mitään syytä pitää perimää TMI:nä. Ilman soveltamista väite perimän TMI:n luonteesta on siksi vain päätelmä, jossa alkuehto on yhtä kuin johtopäätös.


title: Täsmennetty monimutkaisuus

text: Todennäköisyyksiä esittäessään Dembskin tapana on ottaa jo tunnettu tilanne, palata lähtökohtaan ja laskea kuinka suuri todennäköisyys on sillä, että juuri kyseiseen, "täsmälliseen", tilanteeseen päädyttäisiin.


title: Täsmennetty monimutkaisuus

text: Teoreettisesta käsittelystä irrallaan kriitikot ovat myös sanoneet että matemaattinen malli joka ei sovi havaintoihin on joko virheellinen, väärä tai aiheen kannalta merkityksetön. He esittävät erilaisia mutaatioiden kautta syntyneitä ominaisuuksia joita Dembski esittää liian epätodennäköisiksi jotta voisivat syntyä luonnollisesti. Esimerkiksi vuonna 1982 B.G. Hall demonstroi että sokeria hajottavan geenin poistaminen ja bakteeripopulaation asettaminen sokeriliemeen nopeasti synnytti uuden sokeria hajottavan entsyymin.


title: Täsmennetty monimutkaisuus

text: Lisäksi matemaatikot ovat huomauttaneet, että Dembskin väitteet koskien informaatioteoriaa ovat virheellisiä, koska pääosa hänen esimerkeistään, jotka ovat Dembskin mielestä erittäin "kompleksisia" voidaankin pakata. Ne edustavat pikemminkin suurta säännönmukaisuutta. Esimerkiksi Dembskin kuuluisa "Caputo-esimerkki" sisältää merkkijonon, jossa 40 tulosta kaikkiaan 41stä valinnasta antoi saman tuloksen. Näin ollen Dembskin TMI ei liittyisikään "kompleksisuuteen" vaan pikemminkin "säännönmukaisuuteen". Syy tähän on se, että sattuma tuottaa suurinta kompleksisuutta siksi, että näiden osuus mahdollisuusavaruuksista on suurin. Dembskin filtterin pätevyydelle, eli parhaan tiedetyn selitysmallin arviointiin ja luokitteluun tällä ei ole merkitystä. Tosin epäilyksiä herättää se, että suunnittelu Dembskin esimerkeissä ja luonnossa tunnistamassamme Suunnittelussa on algoritmisesti matalasti kompleksistaja Dembski kuitenkin yhdistää "TMI":n Daviesin "Kompleksiin spesifiin informaatioon", joka on nimenomaan algoritmisesti korkeasti kompleksinen. Toisaalta tämän saattaa selittää se että kriitikoiden mukaan Dembskin esimerkeille, myös Caputoesimerkin laskelmille, tyypillistä on myös se, että se ei aina edes käsittele muita kuin sattumahypoteesin, eli sen että Caputon valinnat johtuivat reilun kolikon heitosta, eikä käsittele muita mahdollisuuksia, jolloin hän ei itse asiassa osoita että se olisi TMI -informaatiota.


title: Täsmennetty monimutkaisuus

text: Thomas D. Schneiderin mukaan Dembskin teoria kertoo vain sen, ettei sileä funktio tuota uutta informaatiota.


title: Täsmennetty monimutkaisuus

text: Dembski ja muut älykkään suunnittelun puolestapuhujat väittävät, että määritelty monimutkaisuus ei voi syntyä luonnollisesti ja on siksi luotettava osoitus suunnittelusta. Dembski perusteli sitä että luonnolliset prosessit eivät tuota informaatiota vaan ainoastaan siirtävät sitä muotoilemassaan "informaation säilymislaissa"(engl. ""Law of Conservation of Information"")


title: Täsmennetty monimutkaisuus

text: Erik Tellgren esitteli informaation säilymislain ongelmia 2002 Dembski kuitenkin huomautti että "informaation säilymislakia" on käyttänyt Peter Medavar vuonna 1984 ilmestyneessä kirjassa "The Limits of Science" kuvatessaan heikompaa lakia siitä että deterministiset lait eivät voi tuottaa uutta informaatiota. Informaation säilymislain arvo on kyseenalainen koska ei käytetä tiedeyhteisössä eikä tiedekirjallisuudessa.


title: Täsmennetty monimutkaisuus

text: Tapa, jolla Dembski yrittää todistaa kohteiden sisältävän TM -informaatiota on laskea todennäköisyyksiä tunnettujen tai kuviteltavissa olevien hyödyllisten välivaiheiden etäisyyksistä. Älykkään suunnittelun vastustajat kiistävät voimakkaasti Dembskin TM-käsitteiden (engl. SC/SCI) järkevyyden. Heidän mukaansa ensinnäkin täsmennetty monimutkaisuus, kuten sen Leslie Orgel alkuperäisesti määritteli, on nimenomaan se, mitä evoluution väitetäänkin kehittäneen. He perustelevat tätä sillä että luonnonvalinta hyväksyy vain hyvin rajoittuneen määrän emäsjärjestyksiä ja hylkää muut, jolloin se lisää järjestäytyneen informaation määrää. Älykkään suunnittelun kannattajien mielestä on kiistanalaista, päästäänkö tällä tavalla merkityksellisiin korkean tason tietoihin. Sen puolesta, että evoluutio tähän oikeasti pystyy puhuu se, että Dembski on lähes alusta asti myöntänyt evoluutioalgoritmien kykenevän tuottamaan TMI:tä, mutta vain siksi, että hyvyysfunktioiden mukana ”salakuljetetaan informaatiota”, ja että sama ei koske itse evoluutiota. . Tällä kannanotollaan hän kriitikoiden mukaan unohtaa sen, että myös biologinen evoluutio saa informaatiota itse algoritmin ulkopuolelta. Ilman tätä ilmiötä – luonnonvalintaa – täsmennetyn monimutkaisuuden syntyminen olisi evoluution kannattajistakin mahdotonta. Jotta täsmennetyllä monimutkaisuudella voitaisiin perustella älykäs suunnittelu, on myös perusteltava vakuuttavasti, miksei yksikään luonnollinen tapahtumasarja voisi luoda kyseistä piirrettä.


title: Täsmennetty monimutkaisuus

text: Havaintojen edessä Dembski täydensi malliaan ja alkoi puhua erikseen oikeasta ja näennäisestä TMI:stä ("actual CSI" ja "apparent CSI"). Käsitteiden määritelmään kuuluu, etteivät evoluutioalgoritmit kykene tuottamaan kuin jälkimmäistä. Dembski ei tarjoa minkäänlaista keinoa erottaa oikeaa TMI:tä näennäisestä, joten kyseessä on kehäpäätelmä.


title: Täsmennetty monimutkaisuus

text: Dembski esitti kirjoituksessaan "Explaining Specified Complexity", että aktuaalisen ja näennäisen TMI:n samankaltaisuus ovat haaste tiedemaailmalle.


title: Täsmennetty monimutkaisuus

text: Oxfordin yliopiston professori, biologi, Richard Dawkinsin mukaan kreationistien logiikka on aina sama. Jokainen kaunis luonnonilmiö on tilastollisesti epätodennäköinen, liian monimutkainen, liian kaunis, liian kunnioitusta herättävä ollakseen syntynyt sattumalta. Suunnitelman vastakohta ei ole sattuma, vaan luonnonvalinta on parempi vaihtoehto.


title: Täsmennetty monimutkaisuus

text: Dawkinsin mukaan luonnonvalinta on kasautuva prosessi, jossa kukin vaihe on hieman epätodennäköinen muttei mahdoton. Kun tarkastellaan lopputulosta, se on erittäin epätodennäköinen. Tästä johtopäätöksiä tekevät kreationistit näkevät lopputuloksen yksittäisenä, kertaluonteisena tapahtumana. He eivät ymmärrä kasautumisen voimaa.


title: Itäsaaret

text: Itäsaaret () on merellisen Kaakkois-Helsingin Laajasalon peruspiiriin kuuluva saaria ja merta käsittävä osa-alue.


title: Itäsaaret

text: Alueen pohjoisraja kulkee Santahaminan ja Villingin saarten eteläpuolella. Alueen itäosissa raja jatkaa Ison Leikosaaren ja Uutelan itäpuolelta ja Vuosaaren sataman edustalla olevan Pikku Niinisaaren eteläpuolelta. Idässä naapurina on Sipoon saaristo. Etelässä alue jatkunee Halliluodon ja Länsitoukin etelärajojen luota kulkevan sisäisten aluevesien ulkorajalle saakka, josta ulompana sijaitsee Helsingin aluemeri.


title: Itäsaaret

text: Itäsaariin kuuluvat muun muassa Pihlajaluoto ja Hattusaari Uutelan eteläpuolella. Pihlajaluoto ja Hattusaari ovat veneilijöiden käyttämiä ulkoilusaaria. Näistä Hattusaaren pohjoisrannalla on pieni uimaranta ja saaressa saa telttailla. Itäsaariin luetaan myös Santahaminan eteläpuolella Puolustusvoimien käytössä olevat Kuivasaari ja Isosaari, joissa on myös pysyvää asutusta varusmiesten ohella. Yhteensä Itäsaarilla asui pysyvästi 16 henkeä vuoden 2010 alussa.


title: Aluemeri (Helsinki)

text:
Helsingin aluemeri () on Helsingin kaupungin uloin, käytännössä vain merta käsittävä kaupunginosa.
Aluemeren pohjoisraja kulkee Helsingissä Halliluodon ja Länsitoukin ulkosaarien etelärantojen kautta kulkevan sisäisten aluevesien rajaa pitkin. Lainsäädännöllisesti tämä sisäraja tunnetaan myös aluemeren perusviivana. Aluemeri jatkuu etelässä Suomen aluevesirajalle saakka.


title: Aluemeri (Helsinki)

text: Helsingin aluemerellä sijaitsee vuonna 1959 käyttöön otettu Helsingin majakka. Majakan itäpuolella Helsingin aluemeren sisällä Suomenlahdessa on 85 metriä syvä alue.


title: Aluemeri (Helsinki)

text: Alueen länsiosa Katajaluodosta etelälounaaseen, samoin kuin Espoon uloin merialue, kuuluu Katajaluodon ampuma-alueeseen.


title: Aluemeri (Helsinki)

text: Suomen aluemeri laajennettiin vuonna 1995 yleensä 12 meripeninkulman (noin 22 km) levyiseksi. Monin paikoin, muun muassa Helsingin edustalla aluemeri on kuitenkin selvästi kapeampi.


title: Ninety Six

text: Ninety Six on kaupunki Greenwoodin piirikunnassa, Etelä-Carolinassa, Yhdysvalloissa. Sen väkiluku on 1 936 (). Ninety Six perustettiin 1700-luvulla. Se sai nimensä väärinkäsityksen johdosta, kun varhaiset asukkaat luulivat lähimmän cherokee-intiaanien asutuskeskuksen Keoween sijaitsevan 96 mailin päässä.


title: Ninety Six

text: Ninety Sixin pinta-ala on United States Census Bureaun mukaan 3,8 km², josta kaikki on maata. Vuoden 2000 väestönlaskennan aikaan kaupungissa oli 1 936 asukasta, 820 taloutta ja 560 perhettä. Asukastiheys oli 512,0/km².


title: Maakunnan liitto

text: Maakunnan liitto (toisinaan myös maakuntaliitto, ) on Suomessa jäsenkuntiensa muodostama kuntayhtymä, joka toimii aluekehitysviranomaisena ja vastaa oman maakuntansa yleisestä kehittämisestä sekä alueensa maakuntakaavoituksesta. Jokaisen Suomen kunnan on oltava jonkin maakunnan liiton jäsen.


title: Maakunnan liitto

text: Nykyiset maakuntien liitot muodostettiin 1990-luvulla yhdistämällä maakunnittain aiemmat seutukaavaliitot ja siihenastiset maakuntaliitot, jotka poikkesivat tehtäviltään ja asemaltaan muodostetuista uusista liitoista. Tämän eron selventämiseksi muodostettuja uusia liittoja tarkoittamaan otettiin käyttöön nimitys "maakunnan liitto" (monikossa "maakuntien liitot"). Eräät maakuntien liitot (vuonna 2010 Etelä-Savon ja Pohjois-Karjalan maakuntaliitot) ovat sittemmin uudelleen ottaneet nimessään käyttöön sanan "maakuntaliitto".


title: Maakunnan liitto

text: Ahvenanmaan maakunnassa ja Kainuun maakuntakokeilussa sekä maakunnan liiton tehtävät että hallinto eroavat alla esitettävästä.


title: Maakunnan liitto

text: Käytännössä maakuntien liitot toimivat monin tavoin maakuntansa edunvalvojina ja kehittämistyön koordinoijina.


title: Maakunnan liitto

text: Maakuntien liitoilla on lailla säädettyjä ja vapaaehtoisia tehtäviä.


title: Maakunnan liitto

text: Lailla säädettyjä tehtäviä ovat muun muassa


title: Maakunnan liitto

text: Vapaaehtoisia tehtäviä ovat maakuntien liittojen em. toimintojen lisäksi itselleen ottamat taikka kuntien tai muiden viranomaisten antamat tehtävät. Tällaisia voivat olla esimerkiksi maakunnalliset hankkeet työllisyyden, elinkeinojen tai tulomuuton kehittämiseksi. Päijät-Hämeessä ja Lapissa pelastuslaitokset toimivat maakunnan liiton alaisuudessa, kun muualla maassa niitä ylläpitää pääasiassa alueensa suurin kunta.


title: Maakunnan liitto

text: Maakuntien liitot ovat muodoltaan kuntayhtymiä. Kuntayhtymien hallinnosta säädetään kuntalaissa.


title: Maakunnan liitto

text: Maakunnan liiton ylin päättävä elin on maakuntavaltuusto. Muodollisesti kunnat nimeävät edustajansa edustajainkokoukseen, joka yhdessä kokouksessa valitsee kuntien ehdottamat maakuntavaltuuston jäsenet ja heidän henkilökohtaiset varajäsenensä. Kunkin kunnan valtuutettujen määrä on kuntayhtymäsopimuksen mukaisesti asukaslukua vastaava. Maakuntavaltuutetun on oltava oman kuntansa kunnanvaltuutettu. Maakuntavaltuuston jäsenten poliittisen jakauman on vastattava poliittisten ryhmien (puolueet ja maakunnallisesti järjestäytyneet sitoutumattomat ryhmät) äänijakaumaa suhteellisen vaalitavan mukaisesti. Jos siis ryhmä on saanut 10 % äänistä, se saa 10 % maakuntavaltuuston paikoista, esimerkiksi 5 paikkaa 51:stä.


title: Maakunnan liitto

text: Käytännön toiminnasta vastaa maakuntahallitus. Maakuntavaltuusto valitsee järjestäytymiskokouksessaan maakuntahallituksen jäsenet ja heidän henkilökohtaiset varajäsenensä. Myös maakuntahallituksen poliittisen jakauman on noudatettava kunnallisvaalien tulosta. Jos siis ryhmä on saanut 20 % äänistä, se saa noin viidesosan maakuntahallituksen paikoista, esimerkiksi 2 paikkaa 11:stä.


title: Maakunnan liitto

text: Maakunnan liiton johtajana toimii maakuntajohtaja. Maakuntajohtajan toimikausi on yleensä määräaikainen. Maakunnan liiton muista työntekijöistä, heidän toimivallastaan ja työtehtävistään määrätään maakunnan liiton sisäisin johtosäännöillä ja muilla päätöksillä.


title: Maakunnan liitto

text: Maakuntien liitot ovat maakunnassansa jäsenkuntien hallitsemia organisaatioita. Kun ne käytännössä toimivat samalla alueella kuin esimerkiksi TE-keskukset (valtion hallinnon organisaatioina), käydään monessa maakunnassa keskustelua ainakin maakunnan liiton, TE-keskusten ja lääninhallitusten välisestä työnjaosta. Työnjaot ovatkin eri maakunnissa muotoutuneet kehittämistehtävien osalta hiukan erilaisiksi.


title: Maakunnan liitto

text: Toisena työnjakokysymyksenä on joissakin maakunnissa maakunnan liiton ja suurimman kaupungin välinen työnjako muun muassa eräänlaisessa "henkisessä johtajuudessa" maakunnan kehittämisessä. Myös maakunnan liiton ja suurimpien kaupunkien tehtävänjaossa (vapaaehtoisia tehtäviä koskien) on eri maakunnissa erilaisia käytäntöjä.


title: Maakunnan liitto

text: Kolmantena kysymyksenä on esimerkiksi vuosien 2005–2006 kunta- ja palvelurakenneuudistuksen valmistelussa noussut esiin, voisiko maakuntien liitoista kehittää maakuntiensa yleisiä kuntayhtymiä, jotka hoitaisivat myös kuntayhtymämuotoisten koulutuskuntayhtymien ja sairaanhoitopiirien tehtävät.


title: Maakunnan liitto

text: Maakuntien liittojen hallintoa kutsutaan joskus "välilliseksi demokratiaksi". Maakunnan asukkaat eivät valitse maakuntavaltuuston jäseniä vaaleilla, vaan kunnanvaltuustot valitsevat maakuntavaltuutetut. Kun käytännössä maakuntavaltuuston ja -hallituksen kokoonpanon sovittaminen sekä poliittisten ryhmien kannatuksen, kuntien paikkamäärien että sukupuoli- ja maantieteellisen jakauman mukaan on vaikeaa yhdessä edustajainkokouksessa, käydään kunnallisvaalien ja järjestäytymiskokouksen välillä poliittisten ryhmien välillä neuvottelut paikkojen jaosta. Käytännössä siis maakuntavaltuuston ja -hallituksen paikkoja eivät ratkaise äänestäjät, vaan puolueiden piirijohtajat. Kärjekkäästi on huomautettu, että kuntayhtymän hallituksen jäsenen on nautittava piiritoimistonsa luottamusta, eikä valtuuston tai äänestäjien luottamusta.


title: Maakunnan liitto

text: Maakuntien liittojen hallintoon on esitetty muutosta siten, että maakuntavaltuusto valittaisiin kunnallisvaalien yhteydessä järjestettävällä suoralla maakunnallisella vaalilla – siirtymistä "välittömään demokratiaan". Maakuntavaltuuston vaalissa siis maakunnan asukkaat äänestäisivät missä tahansa jäsenkunnassa vaalikelpoista ehdokasta. Paikat jaettaisiin suhteellisen vaalitavan mukaisesti. Vaalitapaan on esitetty myös säännöstä, jolla varmistettaisiin, että kukin kunta saa ainakin yhden edustajan maakuntavaltuustoon. Kainuun maakuntakokeilussa tällainen vaali suoritettiin kunnallisvaalien 2004 yhteydessä.


title: Maakunnan liitto

text: Suomen maakuntien liitot ovat:


title: Albrandswaard

text: Albrandswaard on kunta Etelä-Hollannin provinssissa, Alankomaiden länsiosassa. Kunnan väkiluku on 25 033 (1.1.2015). Pinta-alaa kunnalla on 23,76 km², josta vettä on 1,89 km².


title: Albrandswaard

text: Albrandswaardin kunnan muodostavat Poortugaalin kylä lännessä ja Rhoonin kylä idässä.


title: Kuvataajuus

text: Kuvataajuus (lyhenne usein "FPS" eli "frames per second") tai "kehysnopeus" tarkoittaa näyttötekniikassa ja usein myös tietokonepeleissä näytölle sekunnissa piirrettyjen kuvien määrää. Yleissääntönä voidaan pitää, että mitä korkeampi kuvataajuus, sitä juohevammalta liike näyttää. Elokuvauksessa yleisin kuvataajuus on vuodesta 1927 ollut 24 kuvaa sekunnissa, joka on myös elokuvateatterien esitysstandardi. Tutkimusten mukaan ihmisen silmä ei pysty erottamaan kuvia erillisinä, jos kuvataajuus ylittää 55 kuvaa sekunnissa.


title: Kuvataajuus

text: Analogisissa SDTV-televisiolähetyksissä kenttätaajuus oli 50 (PAL) tai 60 (NTSC) kenttää eli puolikuvaa sekunnissa. Koska PAL-televisiolähetyksissä kuvataajuus on 25 kuvaa sekunnissa, elokuvatkin esitetään tällä nopeudella. Tällöin ne nopeutuvat noin 4 prosenttia eli elokuvan kesto lyhenee 2 minuuttia ja 24 sekuntia jokaista 60 minuuttia kohti. Uutta digitaalista HFR ("High Frame Rate") -tekniikka käyttävät elokuvat esitetään 48 kuvan sekuntivauhdilla.


title: Kuvataajuus

text: Videotiedostoissa muistitilan tarve kasvaa kuvataajuuden mukana ja myös toiston vaatima suoritinteho kasvaa kuvataajuuden myötä.


title: Kuvataajuus

text: Myös valokuvauskameroiden sarjavalotusominaisuudesta, eli sarjakuvauksesta puhuttaessa käytetään lyhennettä ”FPS”. Tällöin FPS-lukema ilmaisee, kuinka monta kuvaa kamera pystyy ottamaan sekunnin aikana.


title: Alavuden kirkko

text: Alavuden kirkko on paikkakunnan neljäs kirkko ja valmistui vuonna 1914. Rapatun tiilikirkon on suunnitellut Kauno S. Kallio.


title: Alavuden kirkko

text: Muodoltaan Alavuden kirkko on pitkäkirkko, jota kattaa korkea aumakatto. Oskari Paatelan maalaama alttaritaulu esittää Jeesuksen ottamista ristiltä. Kirkon nykyiset urut on hankittu vuonna 1970 ja peruskorjattu vuosina 2006–2007.


title: Alavuden kirkko

text: Merkittävin uudistus kirkkoon tehtiin vuonna 1992, kun kirkon takaosa muutettiin eteisaulaksi. Samalla rakennettiin lastenhoitohuone, morsiusparin huone sekä erillinen tila äänentoistoa ja televisiolähetyksiä varten.


title: Alavuden kirkko

text: Alavuden kirkko toimii kesäisin myös tiekirkkona.


title: Alavuden kirkko

text: Alavuden kirkko ja Alavuden ensimmäisen kirkon paikalla sijaitseva Muistojen kappeli on luokiteltu Suomen valtakunnallisesti merkittäviin rakennettuihin kulttuuriympäristöihin.


title: Alavuden kirkko

text: Alavuden kirkon paikalla oli ensin saarnahuone, joka valmistui vuonna 1674. Kellotapuli valmistui vuonna 1734. Seuraava kirkko valmistui vuonna 1746, ja sen suunnitteli todennäköisesti vöyriläinen Henrik Katila. Sen korvasi vuonna 1825 kirkko, joka tehtiin pitkälti Vimpelin kirkon piirustusten pohjalta. Juho Kohlström suunnitteli samaan aikaan valmistuneen uuden kellotapulin. Tämä kolmas kirkko paloi vuonna 1912, mutta tapuli säilyi. Myös keskikäytävällä olleet kolme kynttiläkruunua saatiin pelastettua, ja ne ovat käytössä nykyisessä kirkossa. Vanhin kynttiläkruunu on peräisin vuodelta 1828.


title: Vantaan Lauri

text: Vantaan Lauri oli Vantaan evankelis-luterilaisten seurakuntien yhteinen lehti. Sen ensimmäinen numero ilmestyi vuonna 1996, jolloin lehteä painettiin 74 000 kappaletta. Vuonna 2015 painos oli 67 000. Lehti jaetaan Vantaalla ilmaisjakeluna kaikkiin talouksiin, ja tilattuna sitä toimitetaan koko Suomeen. Lehden perustamisesta asti lehdellä on ollut myös nettisivut.


title: Vantaan Lauri

text: Lehden nimi johtuu Vantaan keskiaikaisesta Pyhän Laurin kirkosta. Kirkon nimi puolestaan tulee diakoni Laurentiuksesta, jonka kerrotaan esitelleen Rooman keisarille kirkon aarteena köyhät ja raajarikot ja kärsineen marttyyrikuoleman.


title: Vantaan Lauri

text: Vuoden 2017 alusta pääkaupunkiseudun seurakuntalehdet yhdistyivät Kirkko ja kaupunki-nimen alle.


title: Traileri

text: Traileri eli esittelyfilmi, on mainoksena käytettävä lyhytkestoinen kokoelma esimerkiksi elokuvan, videopelin tai televisiosarjan kohtauksia. Trailereita käytetään esimerkiksi katsojan mielenkiinnon lisäämiseksi uutta tulevaa elokuvaa kohtaan. Kohtauksien lisäksi trailereissa ilmoitetaan yleensä elokuvan nimi, julkaisupäivä ja sponsorit. Lopussa ilmoitetaan myös trailerin käyttöoikeudet. Elokuvateattereissa on tapana näyttää toisten elokuvien trailereita hieman ennen näytöksen alkua, ja niitä käytetään myös televisiomainonnassa.


title: Traileri

text: Tiettävästi ensimmäinen traileri esitettiin marraskuussa 1913 Yhdysvalloissa. Se oli Marcus Loewin teatteriketjun mainospäällikkönä toimineen amerikanruotsalaisen Nils Granlundin tuottama musikaalin "The Pleasure Seekers" lyhyt esittelyfilmi.


title: Perävaunu

text: Perävaunu tarkoittaa ajoneuvon perään kytkettävää hinattavaa ajoneuvoa, jossa ei ole liikkumiseen vaadittavaa voimansiirtoa. Perävaunu voidaan kytkeä perävaunun vetoa varten varustettuun ajoneuvoon, jolloin syntyy ajoneuvoyhdistelmä.


title: Perävaunu

text: Peräkärry on pienehkö, henkilöauton, pakettiauton, mönkijän tai traktorin vetämä perävaunu. Peräkärry voidaan kytkeä vetokoukulla varustettuun ajoneuvoon. Peräkärry on rakenteeltaan tyypillisesti kevyt keskiakseliperävaunu. Erilaisia peräkärryjä on useanlaisia ja ne sopivat moniin käyttötarkoituksiin. Tyypillinen peräkärry on pelkkä renkailla varustettu lava, joka on yleensä alun perin avoin. Lavan reunoissa, usein myös pohjassa on koukut tai muut kiinnikkeet kuorman sitomista varten. Peräkärryn päälle voi laittaa eräänlaisen kuvun, joka suojaa peräkärryssä olevia tavaroita tuulelta, sateelta ja muilta luonnonilmiöiltä. On myös peräkärryjä, joiden päälle voi lastata ajoneuvoja, kuten auton, veneen, polkupyörän tai moottoripyörän.


title: Perävaunu

text: Traktorin peräkärryt ovat nykyisin enimmäkseen tehdasvalmisteisia, jolloin niissä on juuri tällaiseen käyttöön suunnitellut leveät ja matalat renkaat. Käytössä on myös kotitekoisia, yleensä puretun kuorma-auton rungolle ja etu- tai taka-akselille rakennettuja peräkärryjä. Tällaisessa peräkärryssä voi olla myös vetävä akseli, joka helpottaa ajamista vaikeakulkuisessa maastossa tai kärryn ollessa raskaasti kuormattu, tai vaihtolavalaite. Ilman kippiä olevia traktorin peräkärryjä ei enää juuri käytetä maataloudessa.


title: Perävaunu

text: Myös moottoripyörään, mopoon ja polkupyörään voidaan kytkeä peräkärry, joka voi olla yksi- tai kaksipyöräinen. Tällaiset peräkärryt eivät kuitenkaan ole yleistyneet Suomessa.


title: Perävaunu

text: Varsinainen perävaunu on yleisin Suomessa käytetty kuorma-auton perävaunu.


title: Perävaunu

text: Rakenteeltaan varsinainen perävaunu on vähintään kaksiakselinen, ja akseleista vähintään yksi (yleensä 2 tai 3) sijaitsee perävaunun takaosassa. Yleensä akselit ovat ohjaamattomia. Ilmaan nostettavat ns. teliakselit ovat melko harvinaisia perävaunuissa. Perävaunun etuosassa on yksi tai kaksi ohjaavaa akselia,jotka kääntyvät vaakatasossa vapaasti perävaunuun nähden. Etuakseleiden etupuolelle on kiinnitetty jäykkä, pystysuunnassa nivelöity "vetoaisa" joka taas kiinnitetään vetokytkimellä varustettuun kuorma-autoon. Vetoaisa seuraa vetoauton liikkeitä jolloin etuakseli(t) kääntyvät vetoaisan mukana.


title: Perävaunu

text: Varsinaista perävaunua voidaan kutsua myös täysperävaunuksi. Kuorma-auton ja täysperävaunun yhdistelmää kutsutaan "täysperäksi" erotuksena varsinaisesta vetovaunun ("nupin") ja puoliperävaunun muodostamasta "rekasta".


title: Perävaunu

text: Puoliperävaunu (rekka) on vähintään yksiakselinen perävaunu, jonka kaikki akselit sijaitsevat perävaunun takaosassa. Usein takana on kolme akselia, jotka ovat yleensä varustettu "ykköspyörillä", eli yksi pyörä/akseli/puoli. Perävaunun etuosassa on "vetotappi" jonka avulla perävaunu kiinnitetään vetopöytään. Perävaunun etuosan paino makaa vetopöydän päällä. Puoliperävaunu on yleinen maitten välisessä liikenteessä. Koska nämä ovat yleensä standardimittaisia, on yleistä, että vetoauton omistava yritys ei omista vedettävää kärryä tai kärry voi olla jonkin muun maan rekisterissä. Esimerkki normaalista toiminnasta on tyhjän kärryn kuormaus Suomessa, pelkkä kärry kuormataan laivaan ja Saksassa joku toinen auto hakee lastatun kärryn satamasta.


title: Perävaunu

text: Puoliperävaunua kutsutaan usein nimillä "irtoperä" tai "puolikas". Puoliperävaunua vedetään erityisesti tarkoitukseen suunnitellulla vetoautolla, "nupilla". Myös tällaista yhdistelmää kutsutaan usein "rekaksi". Puoliperävaunun saa kytkettyä perinteiseen suomalaiseen vetokidalliseen kuorma-autoon ns. dollylla. Nupin, puoliperävaunun ja keskiakseliperävaunun (vasikka) muodostaman yhdistelmän epävirallinen nimi on "lusikka-haarukka", koska sillä on taipumus painua kokoon liukkaalla kelillä äkkijarrutuksessa. Nupin, puoliperävaunun (linkkivaunun) ja sen perään kiinnitetyn puoliperävaunun yhdistelmän nimi on "B-juna". Nupin, puoliperävaunun ja täysperävaunun yhdistelmät ovat olleet Suomessa kiellettyjä vuodesta 2006 lähtien.


title: Perävaunu

text: Keskiakseliperävaunu on vähintään yksiakselinen perävaunu, jonka akseli(t) sijaitsevat perävaunun keskellä. Perävaunussa on kiinteä, nivelöimätön vetoaisa jonka avulla se kiinnitetään vetävään kuorma-autoon. Perävaunun jokaisessa kulmassa on yleensä tukijalka, joiden avulla perävaunu saadaan tuettua kun se irrotetaan vetoautosta.


title: Perävaunu

text: Teliperäkärry on traktorin vetokoukkuun kiinnitettävä kaksiakselinen kärry. Joiden kantavuudet maatalouskäytössä ovat 5–20 tonnia. Urakointi- ja maanajokäytössä kantavuudet voivat vaihdella 20–50 tonnin välillä.


title: Perävaunu

text: Perävaunut voidaan varustella erilaisia kuljetustarpeita varten. Näitä ovat esimerkiksi kappaletavara-, raskastavara-, säiliö- ja puutavaraperävaunut.


title: Perävaunu

text: Peräkärry on tärkeä myös maa- ja metsätalouden työkoneena. Metsätalouden käyttöön on valmistettu eri tarkoituksiin kestäviä metsäperäkärryjä. On muun muassa polttopuiden, rankojen ajoon ja tukkipuiden ajoon tarkoitettuja metsäperäkärryjä.


title: Perävaunu

text: Suomen ajoneuvolainsäädännön mukaan perävaunun takaosassa vaaditaan pääsääntöisesti samat valaisimet ja heijastimet kuin sitä vetävän ajoneuvon takaosassa. Autojen peräkärryissä ja -vaunuissa tulee olla etu-, taka- ja jarruvalaisimet, rekisterikilven valaisin sekä suuntavalaisimet, mikäli vetävän ajoneuvon suuntavalaisimet eivät näy riittävän selvästi ajoneuvoyhdistelmän taakse. Traktorin peräkärryissä riittävät taka- ja suuntavalaisimet. Traktorin peräkärryn taakse on kuitenkin sijoitettava hitaan ajoneuvon kolmio; itse traktorissa ei vaadita hitaan ajoneuvon kolmiota, mikäli siihen on kytketty kyseisellä kolmiolla varustettu peräkärry. Kaikissa peräkärryissä ja -vaunuissa vaaditaan taakse kummallekin puolelle, mahdollisimman lähelle lavan tai korin kulmia asennetut kolmionmuotoiset punaiset heijastimet, jotka on kiinnitettävä kärki ylöspäin. Enintään 80 senttimetriä leveässä polkupyörän peräkärryssä riittää yksi takaheijastin. Auton perävaunua varten on oltava ajon aikana mukana oma varoituskolmio.


title: Perävaunu

text: Suomessa puoliperävaunua saa käyttää tilapäisesti penkinpainajaisajoihin ja muihin vastaaviin tilaisuuksiin liittyviin henkilökuljetuksiin edellyttäen, että auton kuljettajalla on vähintään kahden vuoden ajokokemus kuorma-autolla toisen palveluksessa tai luvanvaraisen liikenteen harjoittajana. Auton ja traktorin perävaunulla saa poliisin hyväksymällä reitillä kuljettaa nähtävyyksiin ja yleisötilaisuuksiin tutustuvia henkilöitä edellyttäen, että perävaunu on varustettu henkilökuljetukseen soveltuvin rakentein ja varustein. Kuljetuksen suurin sallittu ajonopeus on 25 km/h. Lisäksi traktoriperävaunulla saa kuljettaa omaa työväkeä sekä perävaunun kuormaamiseen tai kuorman purkamiseen tarvittavaa apuväkeä työ- tai määräpaikalle ja sieltä takaisin ehdolla, että kuljetus voi tapahtua turvallisesti.


title: Asylum (Kissin albumi)

text: Asylum on yhdysvaltalaisen rockyhtye Kissin kolmastoista studioalbumi. Albumin ovat tuottaneet yhtyeen laulaja ja rytmikitaristi Paul Stanley sekä laulaja ja basisti Gene Simmons.


title: Asylum (Kissin albumi)

text: "Asylum" julkaistiin Mercury Records -levymerkillä 16. syyskuuta 1985, ja yhtyeen kotimaassa Yhdysvalloissa albumi nousi Billboardin albumilistalla korkeimmillaan sijalle 20. Albumin vastaanotto Yhdysvalloissa oli hieman ristiriitainen, mutta tästä huolimatta albumi saavutti kultalevyyn oikeuttavan myyntilukeman jo vajaat kaksi kuukautta julkaisunsa jälkeen. Vaikka vuoteen 1987 mennessä albumia oli myyty Yhdysvalloissa jo platinalevyyn oikeuttava määrä, ei Recording Industry Association of America ole vielä tänäkään päivänä myöntänyt yhtyeelle albumista platinalevyä.


title: Asylum (Kissin albumi)

text: Yhdysvalloissa albumin kappaleista singleinä julkaistiin ainoastaan Paul Stanleyn kirjoittama "Tears Are Falling", joka saavutti Yhdysvalloissa kohtalaisesti menestystä singlenä. Billboardin singlelistalla "Tears Are Fallingin" sijoitus oli vasta 51., mutta Hot Mainstream Rock Tracks -listalla kappale saavutti suurempaa menestystä nousten sijalle 20. Kappaleen musiikkivideosta muodostui singlen kehnommanpuoleisesta menestyksestä huolimatta valtavan suosittu Music Televisionin "Dial MTV"-ohjelmassa, jossa musiikkivideoa esitettiin niin tiuhaan että Music Television joutui ottamaan käyttöönsä uuden säännön, jonka mukaan ohjelmassa toivottujen videoiden täytyi olla jo muutamia viikkoja vanha että niitä voitaisiin esittää. Myös kappale "Uh! All Night" julkaistiin singlenä Alankomaissa ja Filippiineillä. "Tears Are Fallingin" ja "Uh! All Nightin" ohella myös kappale "Who Wants to Be Lonely" on saavuttanut pienimuotoisen klassikon aseman, ja myös tästä kappaleesta sekä "Uh! All Nightista" tehtiin musiikkivideo.


title: Asylum (Kissin albumi)

text: Albumi on ensimmäinen Kissin studioalbumi, jolla yhtyeeseen albumin ilmestymisvuonna liittynyt soolokitaristi Bruce Kulick soittaa jokaisella kappaleella; hän oli vuoden 1984 "Animalize"-studioalbumilla esiintynyt nimettömästi ns. "haamusoittajana" kappaleissa "Lonely is the Hunter" ja "Murder in High Heels", kunnes liittyi yhtyeeseen kesken albumia seuranneen kiertueen korvaten Mark St. Johnin soolokitaristina. "Asylumilla" sessiomuusikkoina toimivat bassoa kappaleessa "Uh! All Night" soittanut Jean Beauvoir sekä joitain rumpuosuuksia albumille äänittänyt Allan Schwartzberg.


title: Pienpanimo

text: Pienpanimo tai käsityöläispanimo on yleiskielessä panimo, jonka vuosittainen tuotantomäärä on pieni. Suomen lainsäädännössä pienpanimo määritellään panimoksi, jonka kalenterivuoden aikana tuottaman oluen määrä on enintään 15 miljoonaa litraa.


title: Pienpanimo

text: Suomessa oli joulukuussa 2017 Ylen mukaan 90 pienpanimoa, kun taas ns. suuria panimoja vain 3 (Olvi, Hartwall ja Sinerbrychoff). Pienpanimot tuottavat Suomessa noin 3 prosenttia kokonaiskulutuksesta. Suomen suurin pienpanimo on Laitilan Wirvoitusjuomatehdas.


title: Pienpanimo

text: Pienpanimot ovat usein perheyrityksiä tai kotiolutharrastajien yhteistyönä käynnistämiä. Koska pienillä volyymeilla ei voida kilpailla isojen panimoiden kanssa hinnalla, on joissakin maissa, kuten Suomessa, säädetty pienpanimoille verohelpotuksia toiminnan mahdollistamiseksi. Pienpanimoiden tuottamia oluita kutsutaan myös nimellä "käsityöläisolut" ().


title: Pienpanimo

text: Yhdysvalloissa pienpanimoiden osuus markkinoista on etujärjestö Brewers Associationin mukaan 12 prosenttia. Monissa maissa on panimomatkailu suosittua.


title: Pienpanimo

text: Suomessa on kesäkuussa 2018 yli 100 pienpanimoa. 1900-luvun alussa niitä oli 92, kun vuonna 2010 niitä oli alle 40. Vuonna 2016 Valviran rekisterissä oli 71 pienpanimoa, heinäkuussa 2017 85 ja joulukuussa 2017 90.


title: Pienpanimo

text: Suomen lainsäädännössä pienpanimo määritellään panimoksi, jonka kalenterivuoden aikana tuottaman oluen määrä on enintään 15 000 000 litraa (150 000 hehtolitraa). Pienpanimoille myönnetään hyvitystä alkoholijuomaveron perusverosta tuotannon osuudesta seuraavissa rajoissa:Suomessa on tällä hetkellä 5 pienpanimoa, jotka ylittävät 500 000 litran rajan.


title: Pienpanimo

text: Vuoden 2018 alkoholilain mukaan alle 500 000 litraa vuodessa tuottavat pienpanimot saavat myydä tuotteitaan itse suoraan panimosta 12 alkoholiprosenttiin asti. Yli 500 000 litraa tuottavat panimot saavat myydä itse 5,5 alkoholiprosenttiin saakka. Ennen vuotta 2018 pienpanimot eivät saaneet myydä oluitaan suoraan panimosta.


title: Pienpanimo

text: Pienpanimoiden osuus tuotannosta on noussut vuoden 2011 kahdesta neljään prosenttiin vuonna 2016. Pienpanimot eivät vuoden 2016 tiedon mukaan useinkaan tuota voittoa. Laitilan Wirvoitusjuomatehdas on harvoja voittoa tuottavia pienpanimoita. Osa on hakenut rahoitusta joukkorahoituksen kautta, ja suurimman määrän, noin miljoona euroa, sai Sangen Panimo vuonna 2016, joka on yksi Tornion Panimon pääomistajista.


title: Pienpanimo

text: Suomen pienpanimoilla on oma liitto, Pienpanimoliitto. Vuonna 2014 liitossa oli 26 jäsentä. Se edustaa suurinta osaa suurten panimoiden muodostaman Panimo- ja virvoitysjuomateollisuusliiton ulkopuolelle jäävistä panimoista. Liitto ei ole tyytyväinen nykylainsäädäntöön ja vaatii muutoksia muun muassa alkoholin ulosmyyntiä ja valmisteverotusta koskeviin lainkohtiin.


title: Pienpanimo

text: Olutkellari-blogin päivittyvässä tietokannassa on luettelo Suomen tämänhetkisistä pienpanimoista. Sivulla on myös ajantasainen kartta panimoiden sijanneista. Seuraavassa valikoima suomalaisia pienpanimoita, joista osa kuuluu Pienpanimoliittoon:


title: Salatut sodat

text:
Salatut sodat (Marvel Super Heroes Secret Wars) oli Marvelin 12 lehden mittainen lyhytsarja, joka kokosi yhteen suuren osan Marvelin sankareista ja roistoista. Lehti ilmestyi alun perin Yhdysvalloissa vuosina 1984–1985. Suomeksi sarja julkaistiin Hämähäkkimies-lehden kakkossarjana numeroissa 9–12/1987, 1–5/1988 ja 7–10/1988. Viimeinen osa oli tuplapaksuinen, joten se julkaistiin suomeksi kahdessa osassa. Hämähäkkimiehen siirtyminen sotiin oli nähty jo vuonna 1984.
Ryhmä-X oli Kapteeni Amerikan johtaman sankareiden ryhmän liittolainen, vaikka he päättivät toimia omana ryhmänään. Tämä herätti sankareissa jonkin verran epäluottamusta.


title: Salatut sodat

text: Äärimmäisen voimakas kosminen olento, Tuonpuoleinen, siirtää muut hahmot Taisteluplaneetalle. Tuonpuoleinen lupaa kaikille mitä haluavat, jos he voittavat vihollisensa. Eli ideana oli tehdä sarja jossa paljon hahmoja ottaa yhteen. Sarjan luontiin vaikutti huomattavasti vähän aikaisemmin aloittanut Mattel-yhtiön ensimmäinen suuri lelusarja Marvelin hahmoista.


title: Salatut sodat

text: Hämähäkkimies sai Taisteluplaneetalta uuden puvun, joka osoittautui eläväksi loiseksi. Olento sulautui myöhemmin yhteen Hämähäkkimiestä vihaavan Eddie Brockin kanssa ja näin syntyi Venom.


title: Salatut sodat

text: Möykky päätti jäädä Taisteluplaneetalle, jossa hän pystyi muuttumaan ihmiseksi halutessaan. Ihmenelosissa oli tilalla pitkään Hulktar. Möykky ei välirikon takia liittynyt heti takaisin vuoden kuluttua Ihmenelosiin Maahan palattuaan, vaan vasta oman lehtensä loputtua vuotta myöhemmin.


title: Salatut sodat

text: Kolossi rakastui Taisteluplaneetalla muukalaisnaiseen, joka kuoli herätettyään Kolossin henkiin kuolleista. Tämän johdosta Kolossi lopetti seurustelun Ryhmä-X:n Kitty Pryden kanssa. He palasivat yhteen vasta noin 20 vuotta myöhemmin.


title: Salatut sodat

text: Hämähäkkimies -animaatiosarjassa oli kolmen jakson mittainen Salatut sodat -kokonaisuus, jossa mutkia oli oikaistu reippaasti suoraksi.


title: Salatut sodat

text: Suuria eroja animaatiosarjan ja sarjakuvan välillä:


title: Salatut sodat

text: - Hämähäkkimies sai päättää sankareitten kokoonpanon


title: Salatut sodat

text: - Madame Web tuntee Tuonpuoleisen


title: Salatut sodat

text: - Musta Kissa on mukana sodassa


title: Salatut sodat

text: - Näkymätön nainen on mukana sodassa


title: Salatut sodat

text: - Alistair Smythe on mukana sodassa


title: Salatut sodat

text: -Punakallo on mukana sodassa


title: Salatut sodat

text: - Hämähäkkimies johtaa sankareita


title: Salatut sodat

text: - Lisko saa ihmismuotonsa mielen ja auttaa sankareita


title: Salatut sodat

text: - Ryhmä-X:stä vain Storm on mukana


title: Salatut sodat

text: - Möykky auttaa Doomia saamaan Tuonpuoleisen voimat (tietämättään)


title: Salatut sodat

text: - Doom ei tunne voimiensa vaaroja vaan nukkuu huoletta.


title: Salatut sodat

text: - Sekä sankareitten, että roistojen kokoonpanot ovat paljon pienempiä.


title: Kurba

text: Kurba () kylä ja kylähallinto Koskenalan piirissä Venäjällä. Kurban alue kuuluu Ojatin vepsäläisalueeseen ja siellä sijaitsee vepsäläisen kulttuurin museo.


title: Juhani Paajanen

text: Mauno Juhani Paajanen (s. 19. joulukuuta 1947 Pori) oli Vantaan kaupunginjohtaja vuosina 2003–2011. Hän jäi eläkkeelle keväällä 2011. Paajanen on puoluetaustaltaan sosialidemokraatti.


title: Juhani Paajanen

text: Paajanen valmistui diplomi-insinööriksi Teknillisen korkeakoulun rakennusinsinööriosastolta vuonna 1972. Ennen kaupunginjohtajuutta hän oli Pääkaupunkiseudun yhteistyövaltuuskunta YTV:n yhteistyöjohtaja.


title: Juhani Paajanen

text: Vuonna 2007 Paajanen osallistui vuoden 2050 Suur-Helsingin visiokilpaan työparinaan SRV-yhtiöiden perustajajäsen, Rakennusinsinööriliiton puheenjohtaja Jorma Haapamäki. Heidän ehdotuksessaan Pasila oli Helsingin keskusta vuonna 2050 ja metro kulki lentokentän kautta Hyrylään.


title: Juhani Paajanen

text: Vuosina 2012–2013 Paajanen toimi liikenne- ja viestintäministeriön selvitysmiehenä. Hänen tehtävänään oli kartoittaa julkisin varoin rahoitettavien eri hallinnonalojen henkilökuljetusten yhdistämistä.


title: Tampa Bay Buccaneers

text: Tampa Bay Buccaneers on Yhdysvalloissa NFL:ssä pelaava amerikkalaisen jalkapallon seura. Se pelaa National Football Conferencen eteläisessä divisioonassa, NFC Southissa. Seuran kotipaikka on Tampassa Floridan osavaltiossa.


title: Tampa Bay Buccaneers

text: Joukkue liittyi NFL:ään samaan aikaan Seattle Seahawksin kanssa vuonna 1976. Joukkueen omisti vuodesta 1995 yhdysvaltalainen miljardööri Malcolm Glazer, joka omisti Buccaneersin lisäksi Englannin Valioliiga -joukkue Manchester Unitedin. Hänen kuoltuaan vuonna 2014 omistajina ovat jatkaneet hänen perillisensä.


title: Tampa Bay Buccaneers

text: Buccaneers on voittanut Super Bowlin kerran, kaudella 2002. Se voitti tammikuussa 2003 pelatussa loppuottelussa (Super Bowl XXXVII) Oakland Raidersin luvuin 48–21. Joukkue on voittanut oman divisioonansa kuusi kertaa, NFC Centralin kausina 1979, 1981 ja 1999 sekä NFC Southin kausina 2002, 2005 ja 2007, ja pelannut ssa mestaruuskauden 2002 lisäksi kausina 1979 ja 1999. Aloittaessaan NFL:ssä Buccaneers hävisi 26 ensimmäistä otteluaan, mikä on liigan tappioputkiennätys. Joukkueen pisin pudotuspeliputki on neljä kautta, kaudesta 1999 kauteen 2002, ja pisin pudotuspelitön putki 14 kautta, kaudesta 1983 kauteen 1996. Se hävisi vuosina 1983–1996 joka kausi yli puolet otteluistaan, mikä sekin on NFL:n ennätys.


title: Tampa Bay Buccaneers

text: Buccaneers on jäädyttänyt kolmen pelaajansa pelinumerot, Derrick Brooksin (numero 55), Warren Sappin (numero 99) ja Lee Roy Selmonin (numero 63). Lisäksi joukkueella on oma Ring of Honor, johon on valittu edellä mainittujen lisäksi valmentaja John McKay sekä pelaajat Jimmie Giles ja Paul Gruber.


title: Tampa Bay Buccaneers

text: Buccaneersin kotistadion on vuonna 1998 avattu Raymond James Stadium. Kesän joukkue on pitänyt vuodesta 2009 One Buccaneer Placessa, Tampassa. Vuosina 2002–2008 harjoitusleirin paikkana oli Disney’s Wide World of Sports Complex Lake Buena Vistassa.


title: Kurpovo

text: Kurpovo () on kylä ja kylähallinto Koskenalan piirissä Leningradin alueella Venäjällä. Se sijaitsee lähellä Vaasenin taajamaa Syvärin pohjoispuolella Vaasenijoen varrella. Kylähallintoon kuuluvat myös kylät Sagila tai Sogina (Согиницы, "Soginitsy"), Järventaguinen (Заозерье, "Zaozerje") ja Uslanka (Усланка).


title: DMX

text: Earl Simmons (s. 18. joulukuuta 1970), tunnetaan myös nimimerkeillä "Dog Man Xtreme", "The Divine Master of the Unknown", "Dark Man X", kaikista yleisimmin DMX-nimellä, on afroamerikkalainen hip-hop-artisti ja näyttelijä, joka oli tunnetuimmillaan 1990-luvun lopulla. Hänen lyriikkansa ovat usein uskonnollisia.


title: Jägerhorn

text: Jägerhorn on sukunimi tai suvun vaakunaa kuvaava nimi. Jägerhorneiksi on kutsuttu seuraavia sukua.Yllä mainittujen sukujen lisäksi Suomessa esiintyi muita sukuja, jotka kantoivat metsästystorvea vaakunassaan. Yhteistä sukujohtoa näille suvuille ei kuitenkaan ole voitu tehdä. Jägerhorn alkaa esiintyä nimenä vasta 1600-luvulla.


title: Jägerhorn

text: Jägerhorn nimeä kantaa nykyään ainoastaan Jägerhorn af Spurila -suvun jäsenet.


title: Angola (Indiana)

text: Angola on kaupunki Indianassa, Yhdysvalloissa. Se on Steubenin piirikunnan pääkaupunki. Kaupungissa sijaitsee Tri-State University.


title: Angola (Indiana)

text: Angolan pinta-ala on United States Census Bureaun mukaan 11,0 km², josta vesistöjä on 0,1 km² (0,47 %). Vuoden väestönlaskennan aikaan kaupungissa oli 7 344 asukasta, 2 769 taloutta ja 1 578 perhettä. Asukastiheys oli 670,3/km².


title: Angola (Indiana)

text: Angolan nykyisenä pormestarina toimii Richard M. Hickman.


Taumatawhakatangihangakoauauotamateapokaiwhenuakitanatahu eli Taumatawhakatangihangakoauauotamateaturipukakapikimaungahoronukupokaiwhenuakitanatahu on Uudessa-Seelannissa, lähellä Poranghauta sijaitseva 305 metrin korkuinen kukkula. Paikallisten asukkaiden puhekielessä mäen nimi on usein vain Taumata.


title: Taumatawhakatangihangakoauauotamateapokaiwhenuakitanatahu

text: Nimen pisimmässä versiossa on 85 kirjainta, ja se on yksi maailman pisimmistä paikannimistä. Nimi on maorin kieltä ja tarkoittaa suomeksi suunnilleen: "Mäen laki, jolla Tamatea, suuripolvinen mies, vuorilla kiipeilijä, maantuhoaja, ympäriinsä matkusteleva, soitti huilua rakastetulleen".


text: Nimi viittaa paikallisessa tarustossa kylän historiaan liitettyyn hahmoon.


text: Uusiseelantilainen muusikko Peter Cape on nimennyt mäestä tekemänsä laulun keskipitkän nimiversion mukaisesti: "Taumatawhakatangihangakoauauotamateapokaiwhenuakitanatahu".


title: Grand Champ

text: Grand Champ on yhdysvaltalaisen hip hop -artistin, DMX:n albumi, joka julkaistiin vuonna 2003. Grand Champilla on muun muassa suositut singlet "Where the Hood At?" ja "Get it on the Floor". Albumi debytoi Billboard 200 -listan kärkeen tehden DMX:stä ainoan artistin listan historiassa, jonka viisi albumia on debytoinut suoraan kärkisijalle. Albumia on myyty 1,5 miljoonaa kappaletta.


title: Keisarin salaisuus

text: Keisarin salaisuus (työnimi Itse valtiaat - Kylmää kalkkunaa) on vuonna 2006 valmistunut suomalainen animaatioelokuva. Se on ensimmäinen suomalainen pitkä tietokoneanimaatioelokuva. Se tuli ensi-iltaan 8. syyskuuta 2006. Elokuvan ohjasi Itse valtiaat -animaatiosarjan ohjaajanakin tunnettu Riina Hyytiä. Ääninäyttelijöinä olivat Mika-Ala Panula, Anna Bentley, Heikki Hilander, Erja Manto, Jukka Puotila ja Krisse Salminen.


title: Keisarin salaisuus

text: Elokuvassa pieni kylä joutuu ilkeän keisarin kiusanteon kohteeksi, joten kyläläisten on yhdistettävä voimansa ja taisteltava keisaria, hänen kätyreitä ja tämän suurta, kaksipäistä ihmissyöjäkalkkunaa vastaan. Elokuvassa nähdään monia Itse valtiaat -sarjasta tuttuja hahmoja, mutta muuten elokuva ei millään tavalla liity TV-sarjaan.


title: Keisarin salaisuus

text: Keisarin salaisuus on saanut huonoja arvosteluja . Elokuvaa on sanottu juoneltaan ja tapahtumiltaan tylsäksi, ja monet kriitikot pettyivät poliittisen satiirin puuttumiseen elokuvasta.Amanda Löfman: "Kyllä kaikki tietää sen"


title: Keisarin salaisuus

text: "Ainutlaatuinen"


title: Keisarin salaisuus

text: "Vapauden kaiho"


title: Keisarin salaisuus

text: Juulia: "Keisarin salaisuus"


title: The Great Depression

text: The Great Depression on newyorkilaisen räppärin DMX:n neljäs sooloalbumi.


title: Janne Ödner

text: Jan-Göran "Janne" Ödner (11. joulukuuta 1948 – 11. syyskuuta 1981 Helsinki) oli suomalainen kitaristi sekä merkittävä ja monipuolinen rock-musiikin taustavaikuttaja 1970-luvulla. Hänen isänsä oli alttosaksofonia ja viulua soittanut jazz-pioneeri Göran Ödner, joka myös lauloi suomeksi useita kansainvälisiä viihdejazzhittejä sekä muun muassa Bill Haleyn Rock Around the Clockin.


title: Janne Ödner

text:
Janne Ödnerin omin musiikillinen tyyli oli blues-rock, mutta hän ei kaihtanut muitakaan tyylisuuntia kuten jazzia tai kansanmusiikkia. Hän soitti muun muassa Dave Lindholmin Orfeus -yhtyeessä, Kirkan Islanders -yhtyeessä sekä Paroni Paakkunaisen Karelia -yhtyeessä, joka levytti kansanmusiikkia pop-otteella.
Ödner oli ehdolla Wigwamin suunnitellessa uudelleen kitaristin liittämistä kokoonpanoon ennen Pekka "Rekku" Rechardtin valintaa.


title: Janne Ödner

text: Ödner oli kitaristina Pekka "Pave" Maijasen "Fever"-singlellä (levyn teko oli Ödnerin ehdotus) ja lauloi myös B-puolen Willie Dixon-klassikon "Seventh Son". Levytyskokoonpanosta muodostui Ödnerin jättäydyttyä pois Rock'n'Roll Band.


title: Janne Ödner

text: Ödner tuotti useita 1970-luvun merkkiteoksia kuten Orfeuksen "Musiikkia", Royalsin levyt "Spring 76" ja "Out" sekä Virtasen LP:n "Uusi jääkausi uhkaa".


title: Janne Ödner

text:
Vaikka Janne Ödnerillä ei koskaan ollut omaa yhtyettä, hänen vaikutuksensa suomalaiseen pop-musiikkiin on ollut huomattava, ja muun muassa Dave Lindholm on nimennyt hänet tärkeimmäksi oppi-isäkseen kitaransoitossa. Hän oli myös Albert Järvisen parhaita ystäviä ja eräänlainen filosofinen oppi-isä. Ile Kallio, Ödnerin kitaraoppilas, päätyi ensimmäiseen Hurriganes -kokoonpanoon Ödnerin suosituksesta.
Esa Pulliaisen vaaleansininen Fender Stratocaster (ns. Suomi-Strato) on alun perin kuulunut Ödnerille.


title: Janne Ödner

text:
Janne Ödner kuoli Töölön sairaalan ensiapuasemalla syyskuussa 1981 päähän osuneen iskun aiheuttamaan aivoverenvuotoon.
Ödner oli ollut vahvassa humalatilassa nakkikioskin jonossa Helsingissä. Hän yritti nojata puuhun, mutta kaatuikin maahan, ja hänen päänsä osui asfalttiin.


title: ...And Then There Was X

text: ...And Then There Was X on newyorkilaisen rap-artisti DMX:n 21. joulukuuta 1999 julkaistu albumi. Albumilla on muun muassa singlet "Party Up (Up in Here)" ja itseään havainnoiva kappale "Fame". "...And Then There Was X" myi kuusinkertaisesti platinaa ja on DMX:n parhaiten myynyt albumi.


title: Turun Ratagolfseura

text: Turun Ratagolfseura on vuonna 1974 perustettu Turussa toimiva ratagolfin eli ratagolfin pelaamiseen keskittynyt yhdistys. Pelaaminen aloitettiin Martinsillan kentällä, josta siirryttiin Ikituuriin vuonna 1977. Oma kenttä rakennettiin vuonna 1981, jossa oli ensimmäisenä vuonna 12 rataa. Seuraavana vuonna kenttä laajeni 18-rataiseksi. Vuonna 2002 Impivaaran radat uusittiin perusteellisesti. TURGS on ollut SM-kilpailujen järjestäjä 1979, 1985, 1994 ja 2003. Joukkue-SM-kisojen järjestäjänä sura on toiminut vuosina 1999 ja 2002. Suomen Mestarina seura on osallistunut Eurooppa Cup -kilpailuihin vuosina 1983, 1985, 1991, 1993 ja 1995. Lisäksi seuran pelaajia on osallistunut Suomen maajoukkueen mukana lukuisiin lajin arvokilpailuihin.


title: Road Warrior Animal

text: Joseph Laurinaitis (s. 26. tammikuuta 1960) , paremmin tunnettu nimellä Road Warrior Animal, on yhdysvaltalainen showpainija. Road Warrior Animal tunnetaan "Road Warriors" -joukkueestaan, jonka hän muodosti yhdessä edesmenneen Road Warrior Hawkin kanssa.


title: Flesh of My Flesh, Blood of My Blood

text: Flesh of My Flesh, Blood of My Blood on newyorkilaisen räppärin DMX:n toinen albumi, joka julkaistiin 15. joulukuuta 1998. Albumin kansikuva, jossa artistin päälle on kaadettu sian verta, herätti keskustelua albumin julkaisuhetkellä. Albumi debytoi useiden listojen ykkössijalle ja myi lopulta triplaplatinaa.


title: Flesh of My Flesh, Blood of My Blood

text: DMX julkaisi debyyttialbuminsa It's Dark and Hell Is Hot myös vuonna 1998 ja hän on toinen artisti, joka on julkaissut kaksi albumia samana vuonna ja jotka kummatkin ovat päätyneet listaykkösiksi Billboard top 200 -listalla. DMX:n viisi ensimmäistä albumia on debytoinut listaykkösenä, tehden hänestä ainoan joka on pystynyt vastaavaa saavutukseen listan historiassa.


title: Viestikeskus Lokki

text:
Viestikeskus Lokki oli jatkosodan aikana Mikkelissä toiminut Päämajan viestikeskus. Lokin toimitilat sijaitsivat Naisvuoreen louhitussa kallioluolastossa. Nykyään 1990-luvulla entistetty Lokki on Päämajamuseon ohella Mikkelin sodanaikaisesta merkityksestä päämajakaupunkina kertova matkailunähtävyys.
Viestikeskus Lokki oli viralliselta nimeltään "Päämajan yleisesikunnan viestikeskus". Se toimi Päämajan yleisesikunnan viestitystoimiston alaisuudessa. ”Lokki” oli sekä päämajan että viestikeskuksen peitenimi, koska päämajan viestintä kulki jälkimmäisen kautta. Päämajassa komentoesikunnan päällikkönä toiminut Wiljo Einar Tuompo käyttää päiväkirjoissaan Lokista nimeä ”Luola”.
Viestitystoimisto käsitteli tulevia ja lähteviä kirjelmiä, sanomia ja puheluita. Välitystehtävänsä lisäksi toimisto tilastoi ja tarkkaili viestiliikennettä.


title: Viestikeskus Lokki

text: Myös päämajan sisäisen puhelinluettelon ylläpito kuului sen tehtäviin. Puhelinluetteloa täydensi "Tieto-puhelin", joka vastasi päämajan henkilöiden sijoituspaikkoja ja numeroita koskeviin tiedusteluihin ja jolla oli organisaation ajantasainen rakenne hallussaan.


title: Viestikeskus Lokki

text: Naisvuoren luolastoa alettiin suunnitella jo ennen talvisodan syttymistä kesällä 1939. Alun perin luolaston tarkoitus oli nimenomaan toimia ylimmän sodanjohdon pommituksenkestävinä suojatiloina.


title: Viestikeskus Lokki

text: Luolaston louhintatyön toteutti Hiekka ja Sepeli Oy vuonna 1940 tammikuun alun ja kesän välisenä aikana. Sisustuspiirustukset tehtiin saman vuoden elokuuhun mennessä, ja viestikeskuksen laitteistot asennettiin 21. kesäkuuta 1941 mennessä. Päämajan yleisesikunta saapui Mikkeliin Helsingistä 26. kesäkuuta vastaisena yönä. Viestikeskuksen toiminta Naisvuoressa päättyi 1. elokuuta 1945.


title: Viestikeskus Lokki

text: Naisvuoren luolastossa oli viestikeskus Lokin lisäksi Mikkelin ilmavalvonta-aluekeskus (IVAK) sekä saksalaisten viestiasema. Lokki piti hallussaan isompaa luolaa; pienemmässä olivat IVAK:in ja saksalaisten viestiaseman lisäksi päämajan korkeimman johdon suojatilat.


title: Viestikeskus Lokki

text: Luolastot oli sisustettu siten, että luolien sisään oli rakennettu puiset parakit, joissa toimistohuoneet ja muut työtilat sijaitsivat. Luolastossa oli halkokäyttöinen keskuslämmitys ja ilmansuodatusjärjestelmät.


title: Viestikeskus Lokki

text: Viestikeskuksen tilat olivat seuraavat:


title: Viestikeskus Lokki

text: Luolasto oli jäänyt kylmilleen käytön loputtua 1960-luvulla, minkä seurauksena parakit olivat lahonneet ja huoneiden katot romahtaneet.


title: Viestikeskus Lokki

text: Tilojen entisöintiä alettiin pohtia 1980-luvun lopulla. Avainhenkilöitä olivat yli-insinööri Jorma Suomalainen ja hänen kuoltuaan majuri evp Juhani Pasanen, entinen 3. Erillisen Viestikomppanian päällikkö. Kaakkois-Suomen viestikilta otti tehtävän talkootyökseen.


title: Viestikeskus Lokki

text: Lokki avattiin 4. joulukuuta 1995. Entisöinnin yhteydessä sisustettiin uudelleen nimenomaan viestikeskus Lokin käytössä ollut luola. Toisessa luolassa on näytteitä aikaisempiin vaiheisiin liittyvistä alkuperäisistä rakenteista.


title: Viestikeskus Lokki

text: Viestikeskus Lokilla on oma amatööriradiokutsumerkki OI4PM, joka kuuluu sotilasradioamatööriharrastuksen ja sotilasradioamatööritoiminnan aikaisempaan OI-etumerkillisten kutsumerkkien sarjaan. Sitä käytetään mm. perinnepäivinä. OI4PM viittaa etuliitteenä varuskunnisa 1950- ja 1980-luvuilla harjoitettuun varusmiesten sotilasradioamatööritoimintaan. Luku 4 viittaa entisen läänipohjaisen kutsumerkkijaon mukaisesti entiseen Mikkelin lääniin ja PM puolestaan Suomen puolustusvoimien sodanaikaiseen päämajaan, joka sijaitsi Mikkelissä.


title: It’s Dark and Hell Is Hot

text: It's Dark and Hell Is Hot on newyorkilaisen rap-artisti DMX:n debyyttialbumi, joka julkaistiin 19. toukokuuta 1998. Albumilla on muun muassa singlet "Get At Me Dog" ja "Stop Being Greedy". Albumia pidetään hip hop -klassikkona hip hop -fanien keskuudessa ja sitä pidetään gangsta rapin tuojana yleiseen tietoisuuteen. Albumi debytoi ykkössijalle Billboard 200 -listalla ja myi nelinkertaisesti platinaa 18. joulukuuta 2000 mennessä. Vaikka levyllä on vahva hardcore rap-sävy, levyllä on myös runollinen sointu, jonka voi aistia muun muassa seuraavilla kappaleilla "Let Me Fly", "Look Thru My Eyes", "I Can Feel It", "Prayer" ja "The Convo".


title: Rengas (ajoneuvo)

text: Renkaita, jotka on yleensä valmistettu kumista, käytetään ajoneuvoissa pyörän suojana ajotien epätasaisuudesta aiheutuvien iskujen vaimentamiseen ja kitkan avulla pyörän akselin vääntömomentin välittämiseen tienpintaan.


title: Rengas (ajoneuvo)

text: Suomalaisessa arkikäytössä autonrenkaiden päätyypit ovat kesärenkaat ja talvirenkaat. Talvirenkaiden päätyypit ovat kitkarengas ja nastarengas.


title: Rengas (ajoneuvo)

text: Rengasteollisuuden alkuna voidaan pitää ilmatäytteisen renkaan keksimistä. Keksinnön sai nimiinsä John Boyd Dunlop vuonna 1888. Ilmatäytteinen rengas on joustavampi kuin täyskuminen ja sen ajomukavuus on parempi. Ilmatäytteinen on myös kevyempi kuin täyskuminen. Erilaisten värinöiden välttämiseksi ajoneuvoissa halutaan pitää pyörivät massat pieninä.


title: Rengas (ajoneuvo)

text: Alkujaan renkaisiin käytettiin vain luonnonkumia. Autojen merkityksen kasvaessa luonnonkumista tuli tärkeä kauppatavara, jolle alettiin 1930-luvulla kehittää synteetistä korvaavaa materiaalia. Toisen maailmansodan aikana käynnistyi synteettisten kumien teollinen tuotanto. Nykyään renkaisiin käytettävästä kumista hieman yli puolet on luonnonkumia.


title: Rengas (ajoneuvo)

text: Autojen renkaat ovat kehittyneet rakenteellisesti kapeista, nykyisiä polkupyörän renkaita muistuttavista renkaista leveiksi. Niissä käytetään kumin lisäksi myös muita materiaaleja, kuten teräsvanteita (vyörenkaat) ja kudosvahvisteita. Erillisen sisärenkaan käytöstä on luovuttu, kun rengas pystytään kiinnittämään ilmatiivisti vanteeseen.


title: Rengas (ajoneuvo)

text: Maailman ensimmäinen talvirengas oli Suomen Gummitehdas Oy:n valmistama "Kelirengas", joka kehitettiin vuonna 1934 kuorma-autoille. Myös renkaiden nastoitus on suomalainen keksintö 1930-luvulta, mutta yleisempään käyttöön nastarenkaat tulivat vasta 1960-luvulla. Ensimmäisiä nastanvalmistajia olivat suomalaiset Kometa ja Tikkakoskella yhä toimiva nastatehdas, nykyiseltä nimeltään Tikka Spikes. Ensimmäisiä nastoitettavaksi kehitettyjä talvirenkaita oli Nokia Hakkapeliitta. Nastarenkaita kehitti 1960-luvulla myös kilpa-autoilijana tunnettu vihtiläinen S. P. J. Keinänen.


title: Rengas (ajoneuvo)

text: Autonrenkaat valmistetaan kokoamalla erillisistä komponenteista (mm. innerliner, kaapelit, tekstiilikoordi, teräsvyö, JLB, sivupinnat) rengasaihio, joka vulkanoidaan paineen alla muotissa. Tämä valmistustapa antaa mahdollisuuden käyttää eri kumiseosta renkaan kyljissä (sivupinta), rungossa ja kulutuspinnassa.Ilmatäytteisiä renkaita on ajoneuvoissa, kuten autoissa, polkupyörissä ja moottoripyörissä. Renkaita on erityyppisiä, kuten traktorinrenkaita, monster truckin-renkaita, pyöränrenkaita, autonrenkaita, kilparenkaita (esimerkiksi moottoriurheilussa käytettyjä) sekä solukumitäytteisiä puhkeamattomia renkaita, joita käytetään sotilasajoneuvoissa. Tavallisesti autoissa käytetään ilmatäytteisiä renkaita, joihin täytyy laittaa sopivat rengaspaineet.


title: Rengas (ajoneuvo)

text: Henkilöauton rengaspaineiksi suositellaan usein ilmanpainetta 1,8–2,7 baaria etupyörille ja 1,8–3,0 baaria takapyörille. Mitä suurempi massa henkilöautolla on kuljetettavana, sitä korkeampi täytyy rengaspaineen olla. Polkupyörällä painesuositus vaihtelee 2:n ja 15 baarin välillä.


title: Rengas (ajoneuvo)

text: Liian korkea tai matala rengaspaine voi aiheuttaa renkaan epätasaista kulumista. Vanhanaikaiset ristikudosrenkaat kuluvat keskeltä, jos paine on liian korkea, ja reunoilta, jos paine on liian matala. Nykyaikaisissa teräsvyörenkaissa liian pieni rengaspaine kuluttaa rengasta keskeltä ja liian suuri paine reunoilta. On tärkeää, että rengaspaineita tarkkaillaan ja että ne pidetään oikeina riippuen kuormasta ja rengastyypistä.


title: Rengas (ajoneuvo)

text: Henkilöautoissa rengaspaineiden ohjearvot löytyvät auton ohjekirjasta. Talvella renkaiden painetta kannattaa nostaa 0,2 baaria korkeammaksi kuin ohjekirja suosittaa, jos ohjekirjassa ei erikseen anneta talvirengaspainesuositusta.


title: Rengas (ajoneuvo)

text: Matkustajalentokoneissa renkaat voidaan paineistaa 200 psi:n paineeseen (noin 12 baaria).


title: Rengas (ajoneuvo)

text: Suomen laki velvoittaa eräin poikkeuksin muun muassa henkilö- ja pakettiautot käyttämään joulu-, tammi- ja helmikuun aikana talvirenkaita, joiden kulutuspinnan pääurien syvyys on vähintään 3,0 mm. Talvirenkaat voivat olla joko nastarenkaat tai nastattomat kitkarenkaat. Nastarenkaita saa käyttää marraskuun 1. päivästä maaliskuun 31. päivään tai toista pääsiäispäivää ensinnä seuraavaan maanantaihin, myöhemmän näistä päivämääristä ollessa määräävä. Nastarenkaita saa käyttää myös muuna aikana, jos sää tai keli sitä edellyttää..


title: Rengas (ajoneuvo)

text: Esimerkiksi Venäjällä vaaditaan nastarenkaita käyttävään autoon varoitusmerkki, joka varoittaa takana tulijaa nastarenkailla ajavan nopeammasta pysähtymisestä jarrutustilanteessa. Kolmion muotoisen merkin sisällä on venäläinen kirjain Ш, joka tulee sanasta Шипы = nastat.


title: Rengas (ajoneuvo)

text:
Nastarenkaat kuluttavat tien päällystettä ja aiheuttavat siten maantiepölyksi kutsuttua hiukkasemissiota. Suomalaisessa nastarenkaiden vaikutus päällysteiden kulumiseen taajamanopeuksissa -tutkimuksessa todettiin mm .
Tutkimuksen mukaan 110 kpl 1,1 g nastojen aiheuttamat hiukkaspäästöt ovat 36 % suuremmat 50 km/h tuntinopeudessa ja 77 % korkeammat 70–90 km/h tuntinopeudessa kuin nastattomien renkaiden. Sekä 2,2 gramman nastoilla vastaavat hiukkaspäästöt ovat 194 % ja 279 % suuremmat.


title: Rengas (ajoneuvo)

text: Ajoneuvojen renkaita valmistavat maailmassa kymmenet yritykset. Maailman suurimmat rengasvalmistajat vuonna 2005 olivat Bridgestone, Michelin, Goodyear, Continental AG, Pirelli ja Koreassa sijaitseva Hankookin/Auroran valmistaja. Suomessa renkaita valmistaa Nokian Renkaat.


title: Maameren tarinat (minisarja)

text: Maameren tarinat ("Legend of Earthsea") on yhdysvaltalainen kaksiosainen minisarja, joka perustuu Ursula K. Le Guinin "Maameri"-sarjan fantasiakirjoihin. Se esitettiin Sci-Fi Channelilla ensimmäisen kerran joulukuussa 2004.


title: Maameren tarinat (minisarja)

text: Sarjan päähenkilö on nuori mies Ged, jolla on taikavoimia. Hän lähtee etsimään muinaisten taikojen lähdettä. Gedin kohtalo on sidoksissa koko Maameren kohtaloon. Gediä näyttelee Shawn Ashmore.


title: Soroban

text: Soroban (そろばん) on japanilainen yhtye, joka perustettiin huhtikuussa 2002. Tällöin bändi esiintyi nimellä Primrose. Soroban sai virallisen nimensä vasta 2004. Sorobaniin kuului neljä nuorta miestä. Vokalisti Ryuuji (龍寺), kitaristi Yumehito (夢人), basisti Tatsuhi (たつひ) ja rumpali Yuuya (ゆうや). Bändi edusti oshare kei-tyyliä.


title: Soroban

text: Soroban hajosi vuonna 2006 kitaristi Yumehiton ja vokalisti Ryuujin erimielisyyksien takia.


title: Soroban

text:
Hajoamisen jälkeen Yumehito siirtyi suosittuun visual kei indies-bändiin ayabiehen (彩冷える)
Ryuuji, Yuuya ja Tatsuhi perustivat uuden bändin nimeltä Zoro, johon saivat kitaristiksi Taizon (ex-マウス (Mouse)).


title: Monsteriauto

text: Monsteriauto (engl. "monster truck") on isokokoinen ajoneuvo, jonka tyypillisimmät tunnusmerkit ovat äärimmäisen isot renkaat ja jousitus. Autot on yleensä muotoiltu pickup-tyylisiksi. Monster truckeja käytetään yleisön viihdyttämiseen ja joissain tapauksissa ne esiintyvät motocrosskilpailuissa, "tractor pulling" -kilpailuissa ja romuralleissa.


title: Monsteriauto

text: Pääsääntöisesti monster truck -näytös sisältää monster truckin murskaamassa pienempiä autoja isoilla renkaillaan. Nämä autot voivat ylittää suurimman osan ihmisen rakentamista esteistä, joten niissä on kaukosäätöinen sammutuskatkaisin ehkäisemään onnettomuuksia, jos kuljettaja menettää ajoneuvon hallinnan.


title: Monsteriauto

text: Menneinä vuosina monet monster truck -kilpailut ovat loppuneet ”freestyle”-osuuteen, joka muistuttaa skeittausta jättiläismäisillä autoilla, kuljettajat ovat vapaita valitsemaan oman reitin radalta.


title: Monsteriauto

text: Tunnetuin monster truck -liiga on leluyhtiö Mattelin lelutuotesarja Hot Wheelsin tuottama Monster Jam. Suomeen liiga saapuu joka lokakuu Hartwall Areenalle, Helsinkiin.


title: Monsteriauto

text: Joka vuosi Las Vegasissa järjestetään Monster Jams world final, joka on luultavasti tämän hetken tunnetuin monster truck -tapahtuma.


title: Monsteriauto

text: Monster truckit vaativat suuren painonsa takia tehokkaan moottorin ja useimmissa autoissa tehoa on yli tuhat hevosvoimaa. Paino ja usein suoritetut hypyt asettavat jousitukselle tiukat vaatimukset, ja kaikissa autoissa iskunvaimentimia onkin kolme tai enemmän.


title: Monsteriauto

text: Autoissa ei käytetä äänenvaimentimia, joten melu on tapahtumissa erittäin kova.


title: Paratrooper

text: Paratrooper eli "Pilvenpyörä" on yleisesti esimerkiksi kiertävissä tivoleissa nähtävä huvipuistolaite. Se on kaltevassa asennossa pyörivä pyörä, joka nousee korkeimillaan noin 10 metriin. Helsingin Linnanmäellä tällainen laite oli vuosina 1962–1985, jolloin se siirrettiin Kouvolan Tykkimäelle vuodeksi 1988 lähtien. Samanlainen laite on myös Nokkakiven huvipuistossa Lievestuoreella.


title: Kelmit

text: Kelmit ovat fiktiivisiä hahmoja "Harry Potter" -kirjasarjassa. Ryhmään kuului sarjan keskeisimmän hahmon Harry Potterin isä James Potter ja hänen ystävänsä Sirius Musta, Remus Lupin ja Peter Piskuilan. Vaikka jengi esiteltiin vasta "Azkabanin vangissa", Kelmit ovat kaikki esitelty (tai vähintään mainittu) aikaisemmin kirjasarjassa.


title: Kelmit

text: Kelmien pääasiallinen toiminta oli yleinen keppostelu ja pahanteko Tylypahkan koulussa, ja muuallakin ja he olivat hyvin tiivis ja toisilleen uskollinen jengi. Heidän lempipuuhaansa oli Luihuisten tuvan oppilaiden, erityisesti Severus Kalkaroksen, kiusaaminen. Kelmit olivat erityisen lahjakkaita velhoja ja onnistuivatkin saavuttamaan täysoppineen animaagin taidon jo 15-vuotiaina, vaikka kyseisen taidon oppiminen on aikuisellekin velholle tai noidalle pitkä ja hankala tie. Alaikäisyytensä tähden he olivat laittomia animaageja eli eivät näkyneet taikaministeriön rekistereissä.


title: Kelmit

text: James, Sirius, Remus ja Peter tapasivat saapuessaan Tylypahkaan ja heidät kaikki lajiteltiin Rohkelikkoon. Nelikon ollessa koulussa James ja Sirius olivat hyvin suosittuja ja tunnettuja komeista ulkonäöistään; oppilaat pitivät heidän purevasta huumorintajustaan ja opettajat arvostivat heidän kykyjään, mutteivät käyttäytymistään. Heidän suosionsa ei kuitenkaan ylettynyt kaikkiin asti, sillä Severus Kalkaroksen ja heidän välillään oli syvää vihaa. James ja Sirius kiusasivat usein Kalkarosta, jota he väheksyivät, koska tämä piti pimeyden voimia suuressa arvossa. Remus, joka valittiin valvojaoppilaaksi viidentenä vuonnaan, ei estänyt ystäviään kiusaamiselta, vaikkei hän sitä hyväksynytkään. Kun James, Sirius ja Peter saivat tietää Remuksen olevan ihmissusi, he kaikki kouluttautuivat laittomiksi animaageiksi, voidakseen pitää Remukselle seuraa ja pitää tämä kontrollissa täysikuun aikaan. James, Sirius ja Peter oppivat muuttamaan muotoaan hirveksi, koiraksi ja rotaksi ja he kutsuivat toisiaan lempinimillä "Sarvihaara", "Anturajalka" ja "Matohäntä", kun taas Remuksen lempinimi oli "Kuutamo". Samoihin aikoihin he löysivät lähes kaikki Tylypahkan salakäytävät ja suunnittelivat Kelmien kartan.


title: Kelmit

text:
Tylypahkasta lähtemisensä jälkeen James meni naimisiin Lily Evansin kanssa ja valitsi Siriuksen bestmanikseen. Kaikki Kelmit ja Lily liittyivät Feeniksin kiltaan, organisaatioon jonka Albus Dumbledore perusti taistellakseen Lordi Voldemortia ja tämän seuraajia, kuolonsyöjiä vastaan. Peter, joka oli aina ollut ystävistään heikoin ja pelkurimaisin, vaihtoi kuitenkin puoltaan liittyen kuolonsyöjiin ja tullen Voldemortin vakoojaksi. Samoihin aikoihin Dumbledore todisti Sibylla Punurmion lausumaa ennustusta pojasta, joka syntyisi kolmasti Voldemortia uhmanneille vanhemmilleen ja jolla olisi voima tuhota tämä. Pottereiden saatua tietää, että heidän poikansa oli Voldemortin erityinen kohde, Dumbledore neuvoi heitä piiloutumaan Uskollisuusloitsun avulla. Luottaessaan kaikista ystävistään eniten Siriukseen, James ja Lily halusivat hänet Salaisuudenhaltijakseen. Sirius kuitenkin oli huolissaan, että Voldemort epäilisi heti hänen olevan Pottereiden Salaisuudenhaltija ja etsisi hänet käsiinsä; joten hän neuvoi Pottereita valitsemaan Peterin haltijakseen, koska Voldemort ei ikinä epäilisi tätä kaverusjoukon "heikointa, kyvytöntä" jäsentä. Sunnitelmasta ei tiennyt kukaan, edes Remus, jonka James ja Sirius luulivat olevan vakooja. Peter kuitenkin kavalsi Jamesin ja Lilyn Voldemortille, jonka vuoksi Voldemort murhasi heidät.
Jamesin ja Lilyn kuoleman jälkeen Sirius jäljitti Peterin janotessaan kostoa parhaan ystävänsä kuolemasta. Peterillä oli kuitenkin suunnitelma: Siriuksen lähestyttyä häntä kadulla, Peter loi räjähdyksen lavastaen oman kuolemansa ja jättäen jälkeensä vain sormen todisteeksi sekä tappaen kaksitoista jästiä. Sirius pidätettiin epäiltynä Peterin ja jästien murhista sekä Pottereiden kavaltamisesta Voldemortille. Sirius vietti seuraavat kaksitoista vuotta velhovankila Azkabanissa, kunnes "Azkabanin vangin" tapahtumat johtavat tämän pakoon. Peter eli kyseiset kaksitoista vuotta (ja kahden ensimmäisen kirjan ajan) Ron Weasleyn lemmikkirotta, Kutkana, kunnes hän paljastui kolmannessa teoksessa.


title: Kelmit

text:
Kirjasarjan loppuessa Sirius, Remus ja Peter ovat kaikki kuolleet. James, Sirius, Remus ja Lily kuitenkin ilmestyvät viimeisen kerran "Kuoleman varjelusten" aikana Harryn tajutessa, että Elpymiskivi on Dumbledoren hänelle antaman kultasiepin sisällä. Ilmestyessään haamunkaltaisina hahmoina, he tukevat Harrya tämän kävellessä kuolemaan ja vakuuttavat Harrylle, että he pysyvät aina osana häntä.
James ja Sirius ovat Harry Potter -jatko-osan päähahmoina, joka on kolme vuotta Harryn syntymää edeltävä 800-sanainen tarina. Kaverukset ajelevat Siriuksen moottoripyörällä ja heitä jahtaa kaksi jästipoliisia ylinopeutta ajamisen takia. Poliisit yrittävät pidättää kaksikon kun kolme kuolonsyöjää lentävät luudanvarsilla kohti heitä. James ja Sirius käyttävät poliisiautoa kilpenä ja kuolonsyöjät törmäävät siihen. Lopussa he pakenevat poliiseja lentäen moottoripyörällä.


title: Kelmit

text: James Potter (alias Sarvihaara) on Harry Potterin isä. Lapsena James oli hyvin hemmoteltu, sillä hänen vanhempansa olivat jo ikääntyneitä Jamesin syntyessä. Tylypahkassa James on nokkela oppilas ja hänet valittiin johtajapojaksi vaikkei hän koskaan ollutkaan valvojaoppilas. Hänen on kerrottu olleen myös Rohkelikon huispausjoukkueen lahjakas pelaaja. "Viisasten kivi"-elokuvassa Harry ja hänen ystvänsä löytävät Jamesin nimen etsijän paikalta palkintolaatasta; mutta Rowling on sanonut, että James pelasi joukkueessaan jahtaajan paikalla.


title: Kelmit

text: Rowling kuvasi Jamesin ja Harryn muistuttavan ulkoisesti hyvin paljon toisiaan: samanlaiset kapeat kasvot, samanlaiset kädet ja samanlainen epäsiisti musta tukka, joka sojottaa ylöspäin takaa, sekä lähes sama pituus kouluaikoina. Rowlingin kuvailun mukaan Jamesilla oli pähkinänruskeat silmät ja hieman pidempi nenä kuin Harrylla. Kuten Harry, Jamesin on kuvattu olleen hyvin hyvä, lojaali ystävä, "jonka mielestä olisi ollut häpeällisyyden huippu olla luottamatta ystäviinsä."


title: Kelmit

text: Kirjojen hahmot kommentoivat usein Jamesin persoonallisuutta, johon Rowling vastaa, että "Jamesissa oli paljon hyvää". Tylypahkan oppilaat näyttivät ihailevan Jamesia aikoinaan ja Dumbledore, Minerva McGarmiwa, Matami Rosmerta ja Rubeus Hagrid omaavat suurimmilta osin vain hyviä muistoja hänestä, kun taas Kalkaros kertoo alituisesti Harrylle kuinka "ylimielinen" James oli. Jopa Lily kutsui Jamesia kerran "röyhkeäksi ja päsmäröiväksi jalkarätiksi" ja eräässä tilanteessa Sirius myöntää, että hän ja James saattoivat olla joskus "röyhkeitä törkimyksiä", mutta "hän [James] kasvoi siitä" (minkä Lily kuulemma huomasi heidän seitsemäntenä vuonna, jolloin kaksikko alkoi seurustella) "Feeniksin killassa" Harryn nähtyä Kalkaroksen muiston 15-vuotiaasta Jamesista Harry myöntää Siriukselle, että hänen isänsä oli vähän ylpeämielinen ja röyhkeä. Dumbledoren mukaan Jamesin ja Severuksen vihasuhde ei ollut samankaltainen kuin Harryn ja Draco Malfoyn. Lupin taas kertoi Harrylle "Feeniksin killassa", että Kalkaros "ei jättänyt kertaakaan väliin tilaisuutta kirota Jamesia." Rowlingin mukaan "James epäili aina, että Kalkaroksella oli syvempiäkin tunteita Lilyä kohtaan, minkä vuoksi James kiusasi Kalkarosta. Siriuksen yritettyä saada Kalkaros Rääkyvään röttelöön, jossa Lupin oleili muuttuttuaan ihmissudeksi, James kuitenkin pelasti Kalkaroksen hengen.


title: Kelmit

text: Valmistuttuaan Tylypahkasta Jamesista, Lilystä ja muista heidän ystävistään tuli Feeniksin killan "täysiaikaisia taistelijoita", eikä heillä ollut tavallisia työpaikkoja. Haastattelussa Rowling paljasti, että Voldemort oli pyytänyt Jamesia ja Lilyä liittymään kuolonsyöjiin, mutta he kieltäytyivät. Kun heidän pojastaan Harrystä tuli Voldemortin kohde, Potterit piiloutuvat ja tekevät Peteristä Salaisuudenhaltijansa. 31. lokakuuta 1981 Peter kuitenkin kavalsi Pottereiden olinpaikan Voldemortille, joka hyökkäsi heidän kotiinsa Godricin notkoon varoituksetta. James käski vaimoaan juosta pakoon ja ottaa Harryn tämän pidätellessä Voldemortia. Mutta Jamesilla ei ollut sauvaa ulottuvillaan ja Voldemort tappoi hänet.


title: Kelmit

text: Harry Potter -elokuvasarjassa aikuista Jamesia esittää Adrian Rawlins ja teini-ikäistä Robbie Jarvis.


title: Kelmit

text: Sirius Musta (alias Anturajalka) on puhdasverisen Mustan velhoperheen viimeinen jälkeläinen. Hänen sukuunsa kuuluu Bellatrix Lestrange, jonka ensiesiintyminen on kirjassa Harry Potter ja Feeniksin Kilta. Sirius on Harry Potterin kummisetä. Sirius kuolee Feeniksin Kilta -kirjassa astuttuaan/kaaduttuaan holvikaareen kuolonsyöjä Bellatrix Lestrangen takia. Elokuvassa Bellatrix langetti tappokirouksen Siriukseen, joka kaatui holvikaareen.


title: Kelmit

text: Remus John Lupin (alias Kuutamo) esiintyy ensimmäisen kerran Azkabanin vangissa uutena pimeyden voimilta suojautumisen opettajana. Lupin kuolee kirjaan kuoleman varjelukset sijoittuvassa Tylypahkan taistelussa.


title: Kelmit

text: Peter Piskuilan (alias Matohäntä) on ainut kuolonsyöjä, jonka tiedetään olleen muussa tuvassa kuin Luihuisessa Tylypahka-aikoinaan. Valmistuttuaan Tylypahkasta Piskuilan liittyi Voldemortin seuraajiin, ja Voldemortin uhattua Piskuilanin henkeä hän alkoi vakoilla Feeniksin kiltaa, johon hän kuului. Kun Potterit saivat tietää Voldemortin kohteen olevan heidän poikansa Harry, Sirius ehdotti, että he käyttäisivät Piskuilania Salaisuudenhaltijana. Piskuilan kertoi salaisuuden Voldemortille, joka johti lopulta Jamesin ja Lilyn kuolemaan. Sirius päätti kostaa Piskuilanille, mutta Piskuilan syytti Siriusta julkisesti Pottereiden kuolemasta, ja lavasti oman kuolemansa, jossa kuoli 12 jästiä, ja jotta Piskulanin oletettaisiin kuolleen hän leikkasi sormensa irti, jolloin kaikki syy lankesi Siriuksen niskaan. Piskuilan piileksi seuraavat kaksitoista vuotta Weasleyn perheen lemmikkirotta Kutkana.


title: Kelmit

text:
Vaikka Piskuilan esiintyykin kahdessa ensimmäisessä kirjassa Kutkana, hänen henkilöllisyyttään ei paljasteta ennen "Azkabanin vankia". Kun Weasleyn perheen kuva ilmestyy "Päivän Profeetta" -lehden etusivulla, Sirius tunnistaa tämän ja pakenee Azkabanista. Kaksikko kohtaa lopulta Rääkyvässä röttelössä, jossa Lupin ja Sirius pakottavat Piskuilanin muuttumaan ihmismuotoonsa. Piskuilan tunnustaa petoksensa, väittäen tehneensä sen pelastaakseen oman henkensä. Siriuksen ja Lupinin aikoessa kostaa Harry anelee Siriusta mieluummin luovuttamaan Piskuilanin Ministeriölle, jolloin Sirius todettaisiin syyttömäksi. Piskuilan onnistuu kuitenkin pakenemaan Lupinin johdattaessa häntä pois röttelöstä muuttuessaan ihmissudeksi. Piskuilan on kuitenkin henkensä velkaa Harrylle.
Piskuilan palaa Voldemortin palvelukseen auttaen häntä saavuttamaan ihmismuodon ja auttaa Barty Kyyry Jr.:ia tyrmäämään Villisilmä Vahkomielen, joka käynnistää neljännen kirjan tapahtumat. Kirjan lopussa Piskuilan tappaa Cedric Diggoryn Voldemortin käskystä ja suorittaa monimutkaisen loitsun luodakseen Voldemortille kehon ja uhratessaan kätensä sitä suorittaessaan. Palattuaan ruumiiseensa Voldemort korvaa Piskuilanin vahingoittuneen käden hopeakädellä. Vaikka Piskuilan palasikin Voldemortin luo, hänen onnensa on lyhyt; "Puoliverisessä prinssissä" Kalkaros kohtelee häntä palvelijana ja "Kuoleman varjeluksissa" hänet sijoitetaan Malfoyn kartanoon vahtimaan vankeja. Harryn ja Ronin ollessa vankeina Piskuilan tarkistaa vangit jolloin kaksikko hyökkää tämän kimppuun. Piskuilan alkaa kuristaa Harrya hopeakädellään, mutta Harryn muistuttaessa häntä tämän henkensä pelastamisesta, Piskuilan epäröi hetken muistellen velkaansa. Epäröinnin hetkenä hopeakäsi kääntyy Piskuilania vastaan ja kuristaa tämän oman säälinsä takia.
Elokuvissa aikuista Piskuilania esittää Timothy Spall ja teini-ikäistä Charles Hughes.


title: Joukkoliike

text: Joukkoliike on filosofi Eric Hofferin tunnetuksi tekemä käsite, jolla Hoffer tarkoittaa ihmisten perustamaa yhteisöä, järjestöä tai vastaavaa, joka tavoittelee toiminnallaan muutosta, yleensä olojen paranemista. Hofferin mukaan joukkoliike lupaa jäsenilleen hyvää, jota se ei kuitenkaan pysty saavuttamaan. Joukkoliike voi olla luonteeltaan kultaryntäys, jossa vain harvat rikastuvat, uskonto, joka lupaa onnellisuutta tai poliittinen puolue, joka lupaa elintason nousua. Hoffer esitteli käsitettä vuonna 1951 ilmestyneessä kirjassaan "Tosiuskovainen".


title: IFO

text: IFO () eli tunnistettu lentävä esine on aiemmin tunnistamattomaksi lentäväksi esineeksi eli ufoksi luokiteltu kohde, joka myöhemmin on pystytty tunnistamaan.


title: IFO

text: Suomessa monet Plesetskistä Venäjältä laukaistut raketit ovat aiheuttaneet ufo - ilmoituksia.. Yhdysvalloissa erityisesti mainoslentokoneet ovat aiheuttaneet monia ufotapauksia. Kirkkaat tähdet ja planeetat sekä säähavaintopallot ovat myös tuottaneet monia ufo-havaintoja.


title: IFO

text:
Eri ufotutkijat ja ufokriitikot ovat olleet eri mieltä siitä, kuinka monta prosenttia ufoina ilmoitetuista lentävistä esineistä on tunnistettuja.
Monien tutkimusten mukaan 5–10 % ilmoitetuista ufohavainnoista on tunnistamattomia.


title: IFO

text:
Tavallisimpia havaintohetkellä ufoiksi luokiteltuja kohteitaMonesti on esimerkiksi rakettilaukaisujen luultu tulleen yöllä lähelle havaitsijaa, koska ihminen käsittää monesti taivaan olevan vain 60 metrin päässä havaitsijasta.
Kaukainen kohde näyttää monesti seuraavan havaitsijaa, koska näyttää olevan aina samassa suunnassa.